HEZKIDETZAN ESKU HARTZEN talde-bloga: ETORKIZUN HEZKIDETZAILE BATEN ALDE\nBadaude bizitzaren norabidea aurkitu ahal izateko laguntza beharrean ibiltzen diren pertsonak, bizitzan aurrera egiteko orientazioaren beharra izan dutenak. Bizitzako aspektu orokorrean ez ezik, hezkuntza munduan ere gertatzen da halakorik. Askotan, ikasleek arlo akademikoan orientatuak izatea eskatzen dute, beren etorkizuneko bizitza gutxika marrazten joateko aholkuak behar izaten dituzte.\n“Orientatzeak esku hartze kontzientea izan behar du, etengabe martxan dagoena. Hezkuntzaren esparru eta etapa guztietan kontutan hartu beharrekoa da, curriculumean integratuta egon behar du eta hezkuntza komunitatearen inplikazioa funtsezkoa da”\nIkastaro guztian zehar aipatu dugunez, etorkizunean berdintasunean hezitako pertsonak egotea nahi dugu, genero-estereotipoetatik at hezitakoak. Honekin, emakumeen eta gizonen artean ezarrita dauden bidegabekeriaz josiriko ezberdintasunak apurtu nahi dira, “emakume” eta “gizon” izatearen aurretik, “pertsona” izateari garrantzia emanez.\nHonetarako, hezkuntza eragileok berdintasunean oinarritutako interakzioak sortzea ezinbestekoa da, genero-estereotipoak alde batera uztea. Estereotipo horiek ikasleen bizitzarako garrantzitsuak izango diren erabakiak baldintzatu ditzateke; sexu batekoa edota bestekoa izateagatik, etorkizunerako aukerak mugatzea posible bihurtuz.\nBerdintasun horretan oinarritutako hezkuntza bat aurrera eramateko, aurreko astean ikasgelan erabiltzeko moduko hainbat material baliagarri aipatu ditugu. Kontutan izanik ikastaro honetan adin tarte ezberdinetako ikasleekin lan egiten dugun kideak gaudela, adin ezberdinentzako baliabideak partekatzea pentsatu dut.\nHaur Hezkuntza eta Lehen Hezkuntzako 1. zikloa: Txikienek ipuinak asko atsegin dituztenez, hona hemen beraiekin landu ahal izateko moduko liburu batzuk:\nLehen Hezkuntzako 2. eta 3. zikloa: Aurreko urteetan hezkidetzaren inguruan ikusi dutena gehiago zabaltzeko, “Berdintasunean hezten” kanpainaren “Lehen Hezkuntzako umeentzako hezkidetza hiztegitxoa” aproposa izan daiteke.\nDerrigorrezko Bigarren Hezkuntza eta Batxilergoa: Garai honetan irakurtzea askotan derrigorrezkotzat hartzen dutenez, gai hau jorratzen duen film bat jartzea egokia litzateke:\nIazko posten artean, Marivi Fernandezen hau oso interesgarria iruditu zaidala aipatuko nuke. Gaiaren inguruko hausnarketa oso sakona egiteaz gain, partekatu dituen baliabide anitzak oso interesgarria direla baiteritzot.\nAmaitzeko, orientazio akademiko hezkidetzailea lantzea ezinbestekoa den aldetik, hona hemen berau posible izan dadin burutu beharreko erronkak:\n- Hezkuntza arloko espezialisten ikuspuntu hezkidetzailea zabaltzea\n- Curriculum ezkutua ere kontutan hartu, hezkidetzailea izatea sustatuz.\n- Estereotipatutzat hartzen diren ereduak ekidin\n- Hezkuntza afektiboa garatzea, betiere berdintasunean oinarriturik.\n- “Gizon” edo “emakume” izatearen gainetik, “pertsonak” garenaren ideia transmititzea.\nETIKETAK #PatriciaOregi, ORIENTAZIOA


Bi oiartzuar Saran, artekari lanetan : Oarsoaldeko Hitza\nBi oiartzuar Saran, artekari lanetan\nOnintza Etxebeste eta Eneko del Amok Eva Campo Mueller Elkarteak ematen duen beka eskuratu dute. Saran diagnosi bat egingo dute, lurraldea abiapuntu.\nDatozen hilabeteetan, bi oiartzuar ibiliko dira Sara inguruan (Lapurdin). Ez dira inguruari sona eman dion sorginkerian arituko, baizik eta lanean. Onintza Etxebestek eta Eneko del Amok proiektu bat osatu beharko dute, tokiko garapenean oinarritutakoa. Xareta, lurraldea artekari du izena proiektuak.\nLapurdiko udalerri horretan lan egitea ez da ausazkoa. Irungo Eva Campo Mueller Elkarteak atera duen beka (6.000 eurokoa) irabazi zutelako doaz hara. «Eva Campo Mueller irundarra dinamizazioan eta parte hartze prozesuekin lanean aritzen zen, batez ere hirigintza eta genero ikuspegiarekin. Ekonomia sozial eta eraldatzailearekin (ESE) oso konprometituta zegoen. Duela hiru urte hil zen», gogorarazi du Del Amok. Gainera, Sarako herriko etxeak beste mila euro gehitu zizkion bekari, proiektua beren udalerrian gauzatuko zelako. Izan ere, Camporen gurasoek etxe bat dute Saran, eta harremana dute inguruarekin.\nBeraz, lurraldea bera abiapuntutzat hartuta, proiektu bat sortzea da helburua, tokiko garapenarekin eta ESErekin lotuta. «Nik», zehaztu du Del Amok, «agroekologiarekin eta parte hartze prozesuekin lan egiten dut. Onintzak [Etxebestek] artearekin egiten du lan». Esparru ezberdinetan lan egin arren, biek dituzte amankomunean lan eremu antzekoak: baserriak eta landa eremua. Ziurtatu du aspalditik zutela elkarrekin lan egiteko gogoa. Gainera, beka horrekin, zerbait ezberdina egitea ahalbidetu nahi zuten, administrazioarekin harremana nahiko bertikala izaten delakoan: «Normalean, nahiko ikuspegi ekonomikoa izan ohi dute. Komunitatea bultzatzea ere gustatzen zaigu, ez bakarrik ekonomikoki, baizik eta balore humanoetatik».\nSara Euskal Herriko historian arrastoa utzi duten pertsonen bizileku izan da. Horietako bat izan zen Jose Miguel Barandiaran ataundarra. 1936ko Gerratik ihesi, Lapurdin erbesteratu zen. 1941ean, adibidez, bertako haitzuloak aurkitu zituen. Horrez gain, XX. mendeko Sarako gizartea eta lurraldea diagnostikatu zuen, ikuspuntu antropologiko batetik. Azterketa hura berriro formulatuko dute Etxebestek eta Del Amok. Hori bai, oinarria ekonomian, gizartean baita ingurumenean ere izango du. «Gure diagnosia gauzatzeko», argitu du Del Amok, «bi egunez joan ginen Sarara. Konturatu ginen Barandiaranen ideia oso aldatuta dagoela. Oso idealizatuta dago landa eremua, eta hor badago faktore bat dela turismoa. Horrek eragiten du lehenengo sektorean, bai modu positiboan baita negatiboan ere». Errealitate bat islatu nahi dute, eta artearekin modu sinbolikoan egingo dute. Barandiaran 2.0, nolabait esateko.\nKomunitatea bultzatu nahi dute, balore humanoetatik abiatuta\nMerkataritza eta lehen sektorea hartuko dute eremu-ikerketa aurrera eramateko. Sektore ekonomikoak dira, baina ez dira horretara mugatuko: auzokideen arteko harremanak aztertu nahi dituzte, dendariarekin dutenak, baserritar edota ekoizleekin…\nEz dira, baina, argazki finkoa ateratzeko asmoarekin bakarrik ariko. «Interesik balego, merkatariekin, lehenengo sektorekoekin edota administrazioarekin foro txiki bat egin nahi dugu», azaldu du. Foro edo dinamika hori arazo edo oztopoak azaleratzeko erabili nahi dute, baliabideak dituztenek konpontzeko. «Aukerak sortu nahi ditugu, baita baserrien sinbolismo hori desmitifikatu ere. Prekarizazioa, esplotazioa… Edo alderantziz, aukera handiak daude beste gauza batzuk planteatzeko».\nEneko del Amo eta Onintza Etxebeste (ezkerrean), elkarteko kideekin.\nEtxebestek eta Del Amok diagnosiari ez ezik, izaera prozesuari emango diote garrantzia. Del Amo: «Guk ezin dugu ideia bat hemendik eraman, eta hura garatu. Ez. Guk joan behar dugu jendearengana, eta haiekin batera garatu behar ditugu ideiak». Adibide batzuk jarri ditu. Esaterako, ogi obradore bat irekitzeko beharra ager daiteke, edo merkataritza sistema aldatzekoa, edota produktu lokal eta ekologikoen kontsumo kooperatiba bat sortzea. Eta saratarrak inplikatze aldera, artea erabiliko dute. Prozesuan hainbat material sortuko dituzte: audioa, irudiak, bideoak, marrazkiak…\nSei hilabete dituzte proiektua aurrera ateratzeko, eta talde eragile bat sortu dute, erabakiak elkarrekin hartzeko. Honako elkarte hauek osatzen dute: Eva Campo Mueller Elkarteak; Hiritik At! arkitekto taldeak; Farapi kooperatibak; eta ETIcoop-ek (Lurraldeko Garapen eta Berrikuntza Eskola). Aste honetan elkartu dira Sarako Herriko Etxearekin, eta haiek bertan egotea gustatuko litzaiekeela helarazi diete.\nEtxebesteren eta Del Amoren proiektua ez zen izan aurkeztu zen bakarra: «Hamar proposamen aurkeztu ziren, oso ezberdinak. Denak ekonomia sozial eta eraldatzailearekin lotuta zeuden. Guk lortu dugu. Agroekologian daukat esperientzia, eta berak artistikoan. Talde polita osatzen dugula uste dut, ikuspuntu ezberdinekin; batzuetan saiatu behar dugu ados jartzen».


Eusko Jaurlaritzaren aurrean mobilizatu gara, kolektibitateetako langileen lan-baldintzak hobetzeko beharrezko neurriak eskatzeko | LAB SINDIKATUA\nEkintza Sindikala Eusko Jaurlaritzaren aurrean mobilizatu gara, kolektibitateetako langileen lan-baldintzak hobetzeko beharrezko neurriak eskatzeko\nEusko Jaurlaritzaren aurrean mobilizatu gara, kolektibitateetako langileen lan-baldintzak hobetzeko beharrezko neurriak eskatzeko\nJoan den ikasturtearen amaieran, LAB sindikatuak lan-osasunari buruzko inkesta bat egin zuen kolektibitateetako langileen artean, hots, eskola-jangela eta enpresa-jantokietako langileen artean. 700 langile inguruk erantzun zuten inkesta, eta euren laneko arrisku nagusiak honako hauek zirela adierazi zuten: zarata (%81,6), mugimendu errepikatuak (%63,1), jarrera behartuak (%60,8), lan-erritmoa (%51,3) eta arrisku psikosozialak (%42,4). Gaur, mobilizazioa egin du LABek Bilbon, Eusko Jaurlaritzaren egoitzaren aurrean, langileen osasuna jokoan dagoela salatu eta Hezkuntza Saila, Osalani eta kolektibitate-enpresei exijitzeko errealitate horren aurrean kolektibo honetako langileen lan-baldintzak hobetzeko beharrezko neurriak martxan jar ditzatela.\nKontratu prekarioak eta lanaldi partzialak dituen sektorea izateaz gain, langileek euren osasunarekin ordaintzen dute sektorea kudeatzen dituzten enpresen irabaziak.\nNabarmentzekoa da langileen %27,5 soilik egon dela bajan arrazoi horiengatik, eta horrek azaltzen du sektore horretan, prekarizazioa dela eta (soldata baxuak, behin-behinekotasuna, etab.) gehienak ezin direla medikuarengana joan baja eman diezaieten, eta beste sekotre batzuetan orokortzen ari den bezala, medikazioaz abusatzen dutela lan-erritmoa jasateko.\nInkesta honek agerian jartzen du arriskuak sortzen dituzten lan-baldintzak daudela, eta arrisku horiek kalteak eragiten dituztela; hau da, diru pixka baten truke, langileak direla lan egitea euren osasunarekin ordaintzen ari direnak, eta enpresak langileen osasunaren kontura aberasten ari direla.\nEnpresei, langileek jasoten dituzten arriskuak ezabatu edo murriztuko dituzten prebentzio-neurriak ezartzea eskatu die LABek. Eusko Jaurlaritza eta Osalani, aldiz, honako neurriak eskatuko dizkie :\nOsasunaren ikuspegitik ratioak kontuan hartzea, eta konpromisoa hartzea Osalan-eko teknikariekin ad hocazterketa bat egiteko.\nEnplegu duina eta kalitatezkoa, EAEko segurtasun- eta osasun-plan estrategikoetan langile horiek pairatzen dituzten enplegu- eta lan-baldintzak kontuan hartzea eta prebentzio-ahaleginak areagotzea.\nOsalanek kolektibitateen sektorerako lantokietara bisitak egiteko programa-kanpaina bat garatu ahal izatea (kalitatezko arriskuen ebaluazioak eta osasunaren zaintza, prebentzio-neurriak gomendatzea eta arriskuak eta kalteak antzemateko programa bat egitea.\nOsasun- eta lan-arloko agintarien arteko koordinazioa, bai eta Osalanen eta Laneko Ikuskaritzaren artekoa ere.\nPrebentzio-zerbitzuen zeregina kontrolatzea.\nEusko Jaurlaritzako arloekin eta arlo horretan erantzukizunak dituzten beste administrazio publiko batzuekin koordinatzea\nEnpresen gaineko kontrol handiagoa, erregistroak egitea eta jarduera hori egiten duten enpresen kontrol- eta jarraipen-ekintzak areagotzea.\nArriskuen ebaluazioak kontrolatzeko eta aholkatzeko metodoak garatzea, prebentzio-rola bete dezaten; gainera, genero-alderdiak kontuan hartu beharko dira, desberdintasunak eta desberdintasunak kontuan hartuta.


Hauek dira 2017-2018ko Sakanako kirolaririk onenak - Sakana - Guaixe.eus\nHauek dira 2017-2018ko Sakanako kirolaririk onenak\nGuaixe 2018-11-30 12:04\nSakanako Mankomunitateak 2017ko eta 2018ko kirolari onenak zeintzuk diren erabaki du. Ekhi Congil, Izar Parot eta Olaia Eizagirre, Unai Villalobos, Olga Garciandia, Jose Luis Beraza, Ginesa Lopez, Aralar eta Burunda txirrindularitza taldeak eta Yoseikan budo taldea dira izendapena jaso dutenak eta Imanol Irurtzun arbitroarendako eta Xaniturri emakume taldearendako ohorezko aipamena izanen da\nBi urtetik behin Sakanako Mankomunitateko kirol zerbitzuak eskualdeko kirolari eta taldeak saritzen ditu. Horrela, aurten 2017 eta 2018ko Sakanako kirolari onenak aukeratu eta sarituko ditu. Aukeraketa prozesua egiteko Sakanako klubei eta sakandar guztiei proposamenak bidaltzeko deia egin zuen Mankomunitateak, eta astelehenean epaimahaiak aukeraketa egin zuen.\nSari banaketa abenduaren 14an eginen da, 19:30ean, Ihabarko herriko etxean. Sari ematea eta gero auzate ederrarekin borobilduko da ospakizuna\nSakanako kirolaririk hoberenak\n-Unai Villalobos Hernaz (18 urte baino gutxiagoko gizona)\nProposatua: Sakanako Mankomunitatea.\nMerituak: Lagunak taldeko irristalaria eta Burunda klubeko txirrindularia da altsasuarra. Irristalari bikaina, 2017ko Nafarroako Irristaketa Zirkuituko abiadura txapelketan, tartean urrezko domina bat eta brontzezko bi domina lortu zituen, eta hiru domina 2017ko Espainiako Irristaketa Txapelketan. Aurten, 2018ko Espainiako Irristaketa txapelketan, Oviedon, bi domina lortu zituen eta, horretaz gain, aurtengo Iruñea-Gares irristaketa maratoian 24.a sailkatu zen sailkapen orokorrean eta junior mailako txapelduna izan zen. Txirrindularitzan Burundako junior mailako talde gizon bikaina da.\n-Olga Garciandia Ijurko (18 urte baino gutxiagoko emakumea)\nMerituak: 17 urte, Etxarri Aranatz. Uharte Ipar Eski Taldeko ipar-eski eskiatzailea, rollerskilaria eta biatloilaria (eskia eta tiroa) da. Ipar-eskian, Jakako teknifikazio taldeko eskiatzailea da, maila handikoa, eta Ipar-Eskiko Espainiako Kopan lehiatzen da. 2017an ipar-eskia eta tiroa uztartzen dituen Biatloiko mundialean parte hartu zuen, IBU Junior Cup-ean.\n-Ekhi Congil Mendiola (18 -35 urte bitarteko gizona)\nMerituak: Monoziklista, Etxarri Aranatz. 2017Ko EC Unicycling edo Europako Monoziklo Txapelketan zilarrezko hiru domina eta brontzezko domina bat lortu zituen maila absolutuan eta bere mailan urrezko hiru domina. Eta 2018ko Unicon 19 Hego Koreako Mundialean 8 domina ekarri zituen guztira, bi maila absolutuan eta gainontzekoak bere mailan. Munduko txapeldunordea da errepideko 10 km-ko proban, bere mailan lehena.\n-Izar Parot eta Olaia Eizagirre (18 -35 urte bitarteko emakumea)\nMerituak: Etxarri Aranazko Gure Pilota taldeko palistak dira biak. Hainbat txapelketa irabazi dituzte. Tartean, 2017an Euskal Ligako 2. mailako Open mailako finaleko txapeldunak izan ziren.\n-Jose Luis Beraza (35 urte baino gehiagoko gizona)\nMerituak: Uharte Arakilgo mendi korrikalari beteranoa. Hainbat lasterketa irabazi ditu. Tartean, 2017an Euskal Herriko Mendi erronkako lehen beteranoa izan zen eta Nafarroako Ultra Txapelketako txapelduna.\nAurten, 2018an, Tenako Traileko 2K probako lehen beteranoa izan zen, Comapedrosako lehen masterra, Elimina Traileko lehen beteranoa, Zazpimendi Traileko txapelduna, Berako maratoi erdiko lehen beteranoa, Agoizko lehen beteranoa eta Hiru Haundietako lehen beteranoa. Euskal Herriko Bertikalen Txapelketan hirugarren beteranoa izan da eta Nafarroako Bertikalen beteranoen txapeldunordea, besteak beste.\n-Ginesa Lopez Cid (35 urte baino gehiagoko emakumea)\nMerituak: Altsasuarra, korrikalaria. 2016An Sakanako Atletismo Kopa irabazi zuen eta 2017an Sakanako Atletismo Kopako txapeldunordea izan zen. Atletismoa eta mendi lasterketak sustatzeko lana egiten du Sakanako Dantzaleku Atletismo taldean, eta emakumeen atletismo eskolako kidea da.\n-Aralar eta Burunda txirrindulari taldeak (Sakanako kirol talderik hoberena)\nMerituak: Aralar eta Burunda txirrindulari talde sakandarrak Sakanan txirrindularitza zabaltzen eta sustatzen lan handia egiten dute. 100 umetik gora daude Sakanan txirrindularitzan trebatzen aipatu bi taldetan, kopuru paregabea Euskal Herri mailan eta estatu mailan ere. Aurten eskoletako mailan bikain ibili dira eta zer esanik ez kadeteen eta jubenilen mailan, inguruko proba gehienetan podiumera igo dira Aralar eta Burunda taldekoak. Kadeteetan Igor Arrieta, Iker Mintegi, Aitor Alberdi, Hugo eta Unai Aznar eta jubeniletan Josu Etxeberria eta Ailetz Lasa aipatu ditzakegu.\n-Yoseikan budo taldea (Euskara gehien bulkatu duen kirol taldea)\nMerituak: Txuixoo yoseikan budo elkarteak eta Amets Arte Martzialen Euskal Taldeen Sareko Sakanako yoseikan budo taldeak Altsasun eta Etxarri Aranatzen eskaintzen dituen klase guztiak euskaraz ematen dira. Udan yoseikanpaldia egiten dute Euskal Herriko beste hainbat taldeetako kideekin, tartean Iparraldekoak, eta euskara da guztiak lotzen dituen hizkuntza.\n-Imanol Irurtzun Artola (Aipamen berezia)\nMerituak: Ihabarko futbol arbitroa. Txikitatik kirolari amorratua, maila txikienetatik hasita egin ditu arbitro lanak: Sakanako Futbol Topaketetan arbitroa izan da, jubenilen mailan, erregionalean, preferente mailan eta 3. mailan. Madrilgo Talentuen Programan 3. mailako azterketak 330 arbitro hautagaien artean nota onenarekin gainditu eta gero, 2.B mailako arbitro izatea lortu du.\n-Xaniturri emakume taldea (Aipamen berezia)\nMerituak: 2004an sortu zen taldea Arakilgo bailarako emakumeak elkartu ondoren. Helburu nagusia ongizate emozionala, fisikoa eta soziala lortzea da. Horretarako hitzaldiak, tailerrak eta ikastaroak antolatu dituzte urte hauetan, tartean Ihabarren egiten den Yoga ikastaroa. Erreferente polita da emakumeen saretze mailan.


Crochet Borders, Trims eta Edgings 22 Puntako protagonista\nKoko-puntua ehun urte baino gehiago daramatzan crochet stitch ezaguna izan da, eta oraindik indartsua da. Kaskaren puntuak erabiliz eraiki ditzakezun gauza mota guztiak daude, baina mugak, ertzak eta trimak zerrendan jartzen dira haiekin egiten ditugun gauza ezagunenetako batzuk.\nZergatik dira shell stitch mugak hain ezagunak, agian galdetu? Beno, shell ertzak errazena crochet azkar dira, eta super erraza dira; horietako asko hasiberriak dira. Gainera, shell stitch oso egokia scalloped diseinuak egiteko, beraz, ez da brainer maskorrak erabili trims eta edgings gisa.\nMugako markoaren crocheting-erako dohainik aurkitu nahi baduzu, orrialde hau aurkitzeko leku bikaina da.\nHalf Double Crochet Shell Border With Corner Argibideak\nHalf Double Crochet Shell Stitch Corner and Surface Crochet Slip Stitches Edging. Half Crochet Shell Stitch, Izkinako eta Azaleko Crochet batera Edging. Argazkia © Amy Solovay\nEdge honen argibideak hainbat motatako aukerak dituzte txokoak lantzeko eta koloreak gehituz. Lerrokatuta dauden bertsioetako batean lan egiten baduzu, irudian ikusten baduzu, eredua ondo funtzionatuko du mantak, burkoak, platera, eta beste laukizuzenak edo laukizuzenak.\nBi koloreko treble kutxa zurtoina Stitch Edging Pattern\nBi koloreko kutxa treble kortxoa Stitch edging. Bi koloreko kutxa zurbila zurtoinaren zimurrak - Argazkia © Amy Solovay\nEdalontzi horretan maskorrak crochet adarrez baliatuta lan egiten dute, eta, ondorioz, ohikoa baino altuagoa da. Era berean, ertza hau bi ilar kolore desberdinetako crocheted da, beraz, maskorrak ordezko agertzen dira. Horretarako, haurrentzako mantak, afganoak, burkoak eta beste proiektu mota batzuk ere badituzu, ertzean nahiko erlauntza ederra gehitu nahi baduzu.\nLortu gehiago Crochet Free Edging ereduak\nSyl via Cosh eta James Walters\nCopyright-oharra: orrialde hau, orrialdeko argazkiak eta ereduak, copyright-a dira. Lagun batekin gure ereduak edo baliabideak partekatu nahi badituzu, joan orriaren goialdera eta erabili "partekatu" botoia zure monitorean goiko eskuinaldean horretarako. Ongi etorri orri honetara edo gure webguneko orrialdeetara, nahi baduzu. Mesedez, jakin badakigun lotura guztiak gure orrialdeak eskertzen dituzula - eskerrik asko! Hala eta guztiz ere, mesedez ez kopiatu orrialde edo bere edukiak beste webgunera kopiatzeko, edo Interneteko taldeak, foroak, txat-gelak, eta abar. Horren ordez, bidali jendea gure webgunera, zuzenean etekina ateratzeko. argitaratu ditugun baliabideak.\nEskerrik asko Bisitariak! Benetan eskertzen dugu gure interesa gure ereduei dagokienez.\nNola Crochet Hook Tamaina Influencia Project Gauge\nCrochet proiektuetarako Cotton Yarn Organikoa\nZein tamainako Crochet Hook behar dut Rag Rag egitea?\nPaper trinkoa poltsa plastikoarekin\nTrenetarako Spring Switches\nRocky Road California Quilt Block Eredua\nDistira Bright Diamond bezala: DIY Jewelry Cleaner\nSalto azkar eta azkar teknikak


Abzesua edo zorne-zorroa gorputzeko barrunbe batean dagoen zorne metaketa da, 1 cm baino zabalagoa dena. Larruazaletik gertu gertatzen denean, gorriunea, hantura eta mina sorraratzen ditu horren inguruan. Inguruko ehunen defentsarako eratzen dira, infekzioa isolatuz. Furunkulua ile-folikulu bat infektatzean sortzen den abzesua da.\nAbzesua edo zorne-zorroa gorputzeko barrunbe batean dagoen zorne metaketa da, 1 cm baino zabalagoa dena. Larruazaletik gertu gertatzen denean, gorriunea, hantura eta mina sorraratzen ditu horren inguruan. Inguruko ehunen defentsarako eratzen dira, infekzioa isolatuz. Furunkulua ile-folikulu bat infektatzean sortzen den abzesua da. (eu)


Bilboko zamaketariak, urrian. Argazkia: UGT\nAsteartean, azaroak 17, egin zuten agerraldia Bilboko (Bizkaia) Portuko zamaketariek, grebaren inguruan. Bertan, negoziazioa geldirik egotea leporatu zieten enpresei, bai eta euren aurkako "difamazio eta albiste faltsuak" zabaldu izana ere.\nNegoziazioa irekitzearen truke, greba bertan behera uztea eskatzen zuten enpresek, eta hori ez ezik, saiakera horiek mehatxupean egin zirela salatu zuten langileek: esaterako, 320 langile finkoen CPE elkartea desegiteko asmoa erakutsi zuen Bilbo Estibak, eta horrez, hamabi urtez behin-behineko kontratuak izan dituztenen poltsa historikoko zamaketariei "eraso" egin zien enpresak. Ertzaintzaren presentzia ere salatu zuten, nabarmena izan baita polizia-autoen agerpena.\nGutxieneko zerbitzuetan hainbat aldaketa lortu dituzte langileek: %100eko gutxieneko zerbitzuak zamaketa arriskutsuetara mugatu dituzte eta, aitzitik, %50ekoak izango dira beharrezko merkantzien eta merkantzia iragankorren zamaketan.


naiz: Iritzia | Opinión - Demokraziaren euskarriak\nJose Agustin Ozamiz\nUztai Fundazioko lehendakaria\nMusika aztertzean uler daiteke gizarte baten denboraren sentipena. Belaunaldi berrietan, batez ere, nortasunaren eragile funtsezkoa da. Musika denbora ulertzeko modu estetiko bat da, baina gizartearen egoerek egituratutakoa\nAfganistanen gertatutakoa ikusirik, baina baita Errusian, Venezuelan, Turkian, Polonian eta Hungarian ere, eta hainbat lekutan eskuin muturreko alderdiek izandako indartzea kontuan izanik, askotan, galdera hauek sortzen zaizkigu: Mendebaldeko demokrazia zertan datza? Zeintzuk dira demokraziaren euskarriak? Demokraziaren bitartez autoritarismoa finkatu daiteke?\nXX. mendeko sistema autoritarioak, faxismoa eta estalinismoa kasu, bizirik mantentzeko, beharrezkoak ziren gezur konspirazionalista handiak, estatu terrorismoa, poliziaren gogorkeria eta zale sutsuak euren martxa eta manifestazioekin. Baina XXI. mendean estiloa aldatu egin da. Muturretako autoritarismoek ez dute jada horrenbesteko muturreko ekintzarik behar. Muturreko ideologia eta gogorkeria barik, bulegoetako laguntzaileak behar ditu autoritarismo berriak. Idazkari laguntzaileok erdi mailako gezur konspiratzaileak landu behar dituzte, gezurrezko errealitate alternatibo bat eraikiz. Marketin modernoaren teknikekin eta audientzia mantentzeko kanpainekin lantzen dute autoritarismo aukera hori.\nAutoritarismo berriek lehiakortasuna ekiditen dute eta, askotan, errebantxa eta mendekuaren bila dabiltza, baztertuak izan direlako euren ahultasunagatik. Alderdi edo pertsona autoritarioek leialtasuna exijitzen dute; pertsonarekiko edo partiduarekiko fideltasuna. Ustelkeria eta eraginkortasun eza egon arren. Errealitate alternatibo bat lantzen dute erdi mailako gezurrak erabiliz.\nIraganeko egoera batzuetara bueltatu nahi izaten dute alderdi autoritarioek. Horretara bultzatzeko marketina erabiltzen dute, erdi mailako gezurretan oinarritutako narratiba batekin. Narratiba hori amorruz beteriko mezuekin osotzen dute: sexu bereko ezkontzen aurka, immigrazioaren aurka, gainontzeko alderdietako politikoen ustelkeriaren aurka... Joera horren azpian gaur egungo gizartearen ezagutza sakona al dago? Beharbada.\nUste dugu gure erakunde demokratikoak sendoak eta betirako direla, baina errealitatea ez da horrelakoa. Zibilizazio eta kultura sendoak izan dira lehenago ere, eta ezerezean geratu dira azkenerako, erromatar zibilizazioa kasu. Erromatar Inperioko mendebaldeko kulturaren suntsipena ulertzea ez da erraza, oso konplexua da. Peter Brown historiagilearen arabera, gakoa izan daiteke armada guztiz isolatua geratu zela bai elizatik, baita aristokraziatik ere. Aristokraziak eta elizak bizirauteko ahaleginak egin zituzten, armada isolatuta utzita. Armadako ofizialek ez zuten inolako loturarik ikusten eliza kristauarekin eta agintzen zuen aristokraziarekin. Beraz, izan daiteke inperioaren auziaren arrazoiak funtsez moralak izan izana, ekonomia eta ingurune fisikotik harago.\nHausnarketa egin beharko litzateke gaurko gizarte kontsumistan Mendebaldeko balioek eta egitura tekniko garrantzitsuenek euren artean dituzten harremanen nolakotasunari buruz. Europako egiturak oso ahulak dira, ez dago argi noraino iraun dezaketen herritarrak ez badaude balio batzuekin identifikatuta, balio horiekin bat egiten ez badute, edo eta egitura horien gaineko interesik ez badute.\nAzterketa berdina egin daiteke Euskadin ere. Ikus dezagun Eusko Jaurlaritza erakunde independente bezala; noraino daude Euskadiko herritarrak Eusko Jaurlaritzaren balioekin identifikatuta? Esan gura dut, ez bakarrik euskal kontzientzia duten ala ez, baizik eta erakunde ofizialak behar dituzten, sentitzeko eta epaitzeko, balioekin eta tresnekin. Herritarrek Eusko Jaurlaritzarekin duten harremana nolakoa da? Zer interes dute Jaurlaritzarekiko? Norainoko ezagutza dute herritarrek Jaurlaritzaz? Nolakoak dira herritarren ohiturak Jaurlaritzarekin harremanak izateko orduan?\nHobeto ulertzeko gure gizartea ikus dezagun gure sasoiko kulturaren erakusle funtsezko bat: musika. Musika aztertzean uler daiteke gizarte baten denboraren sentipena. Belaunaldi berrietan, batez ere, nortasunaren eragile funtsezkoa da. Musika denbora ulertzeko modu estetiko bat da, baina gizartearen egoerek egituratutakoa. Groove musika da gure sasoiko musika. Mendebaldean hasi zen XX. mende hasieran, eta mundu guztira zabaldu da dagoeneko musika estilo hori. Gorputza mugiarazten duen groove sentipenaren izenarekin ezagutzen dugu musika estilo hori.\nMusikak moldatzen ditu gizakien arteko harremanak, baita gizakiek naturarekin dituztenak ere. Melodia batek irauten duen bitartean harreman horiek tinko irauten dute. Musikak orain ez dauden harreman posible batzuk sentiarazi ahal dizkigu. Edertasunari buruz eta estetikari buruz hainbat gogoeta eragiten ditu musikak; denboraren neurketa estetikoa da. Azterketa materialista bat eginda, esan daiteke kapitalismo berantiarraren aroan, musika industrializatu egin dela eta elkarren arteko trukagailu bihurtu dela. Agertoki horretan, elkarren arteko truke izateko balio ekonomikorik ez duenean, musika baztertuta geratzen da.\nEuskal gizartean, gizarte txikia garenez, euskal musikak, hemengo artistek sortzen duten musikak, ez du hedadura gehiegi; horregatik, oso zaila da komertzializatzea eta etekin ekonomikoak izatea. Orduan, azterketa materialista horren ikuspegitik, nola geratzen den eta nolako esangura duen aztertu beharko litzateke. Laburki esanda, posible al da euskal herritarrengan euskal musika izatea? Nolako berezitasunak izan beharko lituzke? Beste gauza bat da gure belaunaldi berriek erabiltzen duten musikak, gustatzen zaien musikak, nolako eragina duen eurengan eta nolako esangura duen eurentzat. Ea jarrera demokratikoak ala autoritarioak sustatzeko balioa duen.


Jacques Tassin hitzaldia, Asunak jardunaldiak 2012 irailak 6 – EHKOlektiboa\nJacques Tassin hitzaldia, Asunak jardunaldiak 2012 irailak 6\ndiciembre 24, 2012 febrero 14, 2013 ehkolektiboa Deja un comentario\n“Quand l´agro-écologie se propose d´imiter la nature” (Agroekologiak natura imitatzearen helburu duenean) izenburuarekin eman zuen Montpellierretik etorritako Jacques Tassin ikerlariak. Cirad (Centre de coopération Internationale de Recherche Agronomique pour le Développement) frantses erakunde publikoan lan egiten du. Ikerlari honi, Hego herrialdeetako ekosistemei interesatu zaizkio urte askotan, ekosistema naturalak eta gizakiak antolatu eta kudeatutako sistemen arteko paralelo eta ezberdintasunak konparatzeko helburuarekin. Lan horiek urrunago eramateko, herrialde okzidentalek naturarekiko duten iritzi eta irudia aztertzea beharrezkoa zela ohartu egin zen eta horrela egin zuen beraz.\nIkerketa guzti horietarik ikasitakoarekin agroekologiari buruko ohar eta ondorio batzuen aurkeztera etorri zen.\nHitzaldiak berak, « natura » adibidetzat hartuz, gizartea sortuz geroztik honekiko definizio eta iritzia garaien arabera, pertsonen arabera, historiaren arabera… biziki aldakorra zirela frogatu zuen, azkenean, entzulegoa pixka bat inarrosi zuen ondorio batera heltzeko : Nekazaritzak ez du natura imitatu behar, ezin daiteke erran posible dela… Natura eta honen ziklo ezberdinen interpretazio bat baizik ez dezakegu egin gizakiok, gure ezagutza, iritzi, kultura, historia…-ren arabera. Ondorioz, guztiz artifiziala litzateke natura imitatzen dugula esan edo pentsatzea. Gizakiok egin dezakegun bakarra, natura eta bere prozesu ekologikoak bideratu, neurtu, kontrolatu edo kudeatzea da. Nekazaritzan, definizioz, gizakiaren eskusartzea dago naturaren antolaketan… ondorioz, agroekologia ezin daiteke natura imitatzen duen nekazaritza modu baten gisan definitu.\nOndorio honetara heldu eta, EHKOlektiboko proiektua laburki azaldu eta honekin lotura egiteko, Tassin-ek argi utzi zuen : Agroekologia, bertako baldintzei ahalik eta hobekien egokitzen den nekazaritza « soziala » da. Zer erran nahi du horrek ? Herri, erresuma edo eskualde bakoitzean agroekologiaren zehaztasuna eta ondorioz definizio zorrotza ezberdina dela. Esan nahi du, guri, euskaldunoi, dela Euskal Herriko Agroekologiaren definizioa zorrozki eztabaidatu eta idaztea. Gure herriko baldintza ekonomiko, sozial, politiko, ekologiko eta historikoa ez ditu inork gu baino hobeki ezagutzen eta !\nOndorioz, EHKOlektiboaren asmoa bide onetik doala zihurtatu digu Jacques Tassin-ek. definizio hau osatuko duten balore eta printzipioak eztabaidatzea, adostea eta erredaktatzea zorrotz eta zehazki egitea insistituz.\nGelan zeuden 80 bat entzuleetarik ekoizle anitz zegoen (iparralde eta hegoaldetik ere bai) eta kontsumitzaile bai eta teknikari batzu ere. Denak Jacques Tassin-en ikuspegi eta ardudiaketarekin bat ez egon arren, entzuleria iñarrizo eta gogoetara bultzatzen lortu da. Gainera, gehiengo zabalak, mezu orokorra entzun du : GURI DA ERAIKI NAHI DUGUN NEKAZARITZA MODELOAREN DEFINITZEA ZEHAZKI ; EZ DA DEFINIZIO UNIBERTSALIK !\nHEMEN AZPIAN DUZUE JACQUES TASSIN-en ARTIKULUA:\nPDF doc. C61-Tassin-_Agro-ecologie\n← Berriozargo topaketen bilduma: IV.TOPAKETA BULETINA\nAdarra: Bertakotasuna →


Madrilgo Osasun Sailak eta Josep Carreras Fundazioak hitzarmen bat sinatu dute muinaren eta zilbor-hesteko odolaren dohaintza sustatzeko | Consumer\nMadrilgo Osasun Sailak eta Josep Carreras Fundazioak hitzarmen bat sinatu dute muinaren eta zilbor-hesteko odolaren dohaintza sustatzeko\nEspainian leuzemia duten 4 pazientetik 1ek bakarrik du familiako emaile bateragarririk\nMadrilgo Erkidegoko Osasun Sailak eta Josep Carreras Nazioarteko Fundazioak, Leuzemiaren aurkako Borrokarako, hezur-muineko borondatezko emaileen eta zilbor-hesteko odolaren bilaketak eta sustapena koordinatzeko hitzarmena sinatu dute, transplantea egin nahi duten Madrilgo eskualdeko pazienteentzat.\nJosé Ignacio Echaniz Madrilgo Erkidegoko Osasun sailburuak elkartasuna sustatzearen aldeko apustua egin zuela adierazi zuen, “funtsean, dohaintza”. Halaber, azpimarratu zuen zilbor-hesteko odolak erakutsitako eraginkortasuna “haurren leuzemiak, linfomak, sortzetiko immunoeskasiak, metabolismoaren herentziazko gaixotasunak eta muineko aplasiak tratatzeko”.\nHitzarmen honen sinadurarekin, Insaluden kudeaketaren transferentzia jaso berri duen Espainiako lehen erkidegoa bihurtu da Madril, Josep Carreras Fundazioak leuzemiaren aurkako borrokarekin duen lankidetza saritzeko.\nTenorearen antolakuntzak emaileak bilatu eta sustatu egiten ditu Hezur-Muineko Emaileen Erregistroaren bidez (REDMO), Osasun eta Kontsumo Ministerioak onartua, 1994ko ekainaren 13ko esparru-akordioaren arabera.\nEspainian, leuzemia kasu 4.000 kasu berri erregistratzen dira urtean. 4 pazientetik batek bakarrik dauka familia-emaile bateragarria. Gainontzekoa, sendatu dezakeen emaile boluntario bat agertzeko esperantzari heltzen zaio.\nJosep Carreras Nazioarteko Fundazioaren helburua da gaixoak sendatzeko aukerarik ez izatea, familian emaile bateragarririk ez dagoelako. Hori dela eta, 1991n, REDMO sortu zuen; gaur egun, munduan erregistratutako hezur-muineko 7,5 milioi emaile boluntario baino gehiagorengana sar daiteke Erregistroa, horietatik 45.000 espainiarrak baitira.\nGainera, Estatu Batuen atzetik, Espainia da zilbor-hesteko odoletik bildutako unitate gehien dituen herrialdea. Munduan, berriz, 10.000 unitate daude transplanterako erabilgarri.\nJosep Carreras Fundazioak leuzemia eta antzeko gaixotasunak dituzten pazienteentzako 1.000 emaile bateragarri baino gehiago eman ditu.\ndohaintza hitzarmen promocionar-eu


Sormen izpiak nagusi, “Udari klik” argazki postal lehiaketan - Aiaraldea.eus\nSormen izpiak nagusi, “Udari klik” argazki postal lehiaketan\nErredakzioa 2017-10-13 14:04 Komunikazioa Aiaraldea\nUdazkena hastearekin batera agortu da Aiaraldea Hedabidearen “Udari klik” argazki postal lehiaketan parte hartzeko denbora. 160 lan baino gehiago aurkeztu dira. Aiaraldea Gaur webguneko bozketa baliatuta erabaki da “Publikoaren saria”. Gainontzeko kategorietako -Bidaia, Aiaraldea, umorea, gif-ak eta marrazkiak- postal irabazleak Txemi Llano argazkilari aiararrak, Txani Rodrigez idazle laudioarrak eta Lucia Menoyo komunikabideko kolaboratzaileak osatutako epaimahaiak aukeratu dituzte. Partaideen artean Europara asteburuko txangoa zozketatu da, eta Unai Llanori egokitu zaio.\nZuriñe Alavak Hatortxu Rocken eginiko argazkiak gailendu da "Bidaiak" kategorian. / Z.A. | Ikusi handiago | Argazki originala\nIrailarekin batera amaitu da Aiaraldea Gaur hedabidearen “Udariklik” postal lehiaketa. Txemi Llano argazkilari aiararrak, Txani Llano idazle laudioarrak eta Lucia Menoyo Aiaraldea hedabideko kolaboratzaileak osatu dute epaimahaia. Guztira, 162 lan aurkeztu dira. Marrazkien kategorian ez du inork alerik bidali; eta, beraz, banatu gabe geratu da Artelan papertegiko margo maleta.\nIraide Vallejo arespalditzarrarena izan da Aiaraldeko irudirik politena, adituen aburuz. Hortaz, bi lagunentzat dastatze menua edukiko du Maroñoko Guzurtegi jatetxean. Lanik umoretsuenagatik, berriz, 4 lagunentzat abentura ekintzaz gozatzeko parada izango du Joseba Vivanco artziniegarrak. Bidaien kategorian Zuriñe Alava Kosterarra gailendu da, eta bi lagunentzat menu berezia dastatuko du Ondarruko Arrigorri ostatuan. Ikus-entzunezkoen alorrean, ordea, Alex Colladoren timelapsea nagusitu da. Ondorioz, bi pertsonarentzat egonaldia eta gosaria ditu zain Arcos de Quejanan.\n“Publikoaren saria” izan da aurtengo nobedadeetako bat. Webgunearen bitartez, hiru postalik kuttunenak hautatzeko parada izan dute erabiltzaileek astebetez. Gauzak hala, Arene Barañanok etxeratuko du eskualdeko produktuen poltsa. Irudi guztiak www.aiaraldea.eus atarian daude ikusgai.\nBosgarren edizioa bukatu arren, egitasmoak egokitu eta dinamika berriak sortzen jarraituko du hedabideak; sorkuntza lanak, parte hartzea eta euskararen erabilera sustatzeko helburuarekin.\nBIDAIA: ZURIÑE ALAVA\n“HATORTXU ROCK 20...ZENBAT SENTIMENDU, ZENBAT ELKARTASUN” . Udan musika kontzertuak ikusteko asko bidaiatu du Zuriñe Alavak. Besteak beste, Lakuntzan izan zen Hatortxu Rocak jaialdian. “Jendearen elkartasuna nahi nuen ateratzea argazkian. Udarekin oso lotuta daude kontzertuak”, adierazi du.\nAIARALDEA: IRAIDE VALLEJO\n“ZINTZILIK EGOTEKO ZABUAK” . Etxaurreneko ermitan ezkontza baterako jarri zuten kolunpioa du ardatz Iraide Vallejoren lanak: “Mendira joan nintzen eta arreta deitu zidan. Egun bateko kontua izan zen, biharamunean kendu egin zuten zabua”.\nUMOREA: JOSEBA VIVANCO\n“AZERIA OILATEGIA ZAINTZEN” . Oportoko merkatuan atera zuen argazkia Joseba Vivancok: “Merkatu zaharra ikustera joan ginen, oso antzinakoa baita. Arrain guztia kanpoan zuten, eta katuak grazia egin zigun. Pasatzen ginen guztiok atera genion egoerari argazkia”.\nGIFAK: ALEX COLLADO\nUdako egun berotsuan igerilekuetara joan ordez, Laudion geratzea erabaki zuten Alex Collado eta bere lagunek: “Zuhaitz baten itzalean pipak jatea bururatu zitzaigun. Lurrean eserita nengoela, hainbeste inurri batetik bestera lasterka ikusterakoan, “time lapsea “ egitea otu zitzaidan”, kontatu du.


Japoniako Kansai eskualdeko enpresa ordezkaritza batek Bilbo bisitatuko du | Bilbao International\nKansai Productivity Center erakundeak Bilbo hautatu du hiri sortzaileen adibide gisa, Negozioak berriro diseinatuz programaren barruan. Helburua bazkide diren enpresetako zuzendariek mundu osoan burutzen ari diren eraldaketa prozesuen adibide nagusiak ezagutzea da. Ekimen honen barruan, Kansai eskualdeko enpresa nagusien ordezkaritza bat helduko da bihar Bilbora, hiriaren eraldaketa prozesua eta sorkuntza industrien eta azpiegitura kultural berrien inguruko hazkunde estrategiak ezagutzeko.\nNora Sarasola Bilbao Ekintzako zuzendari nagusiak emango die ongietorria ordezkaritza japoniarreko hamalau kideei eta enplegua, merkataritza eta ekonomia garatzeko udal politikak eta Bilboko eraldaketa prozesua azalduko dizkie.Kansai Productivity Center erakundeak Osakan du egoitza eta eskarmentu handia du enpresaren produktibitatearen sustapenean. 1956an sortu zenetik 590 enpresa bazkide batzea lortu du, 1,2 milioi langile ingururekin. Horietatik zazpi prefekturetako (Osaka, Kyoto, Hyogo, Nara, Wakayama, Shiga eta Fukui) merkataritza, finantza eta industria konpainia nagusiak nabarmentzen dira.\nEgonaldian zehar, Japoniako delegazioak Bilboko udaletxea eta Guggenheim museoa bisitatzeaz gain, hiriko enpresa proiektuak eta hiriaren biziberritze proiektuak ezagutzea aurreikusiko du.Kansai Productivity Center erakundeak urtero antolatzen ditu Bilbon egiten ari direnaren moduko bisitaldiak, kideek ezagutzak eskura ditzaten erantzukizuneko zuzendari postuetako erronka berriei aurre egiteko.


EMAN ARGI BERDEA EUSKARARI: ONGI ETORRI GURE TXOKORA!!!\nidatzi du NI NAIZ...GU GARA ordua 23:50\nZorionak kanpainarengatik! semaforo gorrietan gidariak mukiak kentzen ikusi beharrean, ze ostia da kanpaina hori galdetzen jartzea ez da gutxi! Jakinmina sortu duzue... Eutsi goiari! Hurrengoaren zain\nMundiala kapaina! Zorionak bultzatzaileei.\nEspero det aurrerantzean ere orain arte bezain orijinalak izatea.\nBueno, hasteko eta orain ikusi berri dudalako. Tolosandblus, blues jaialdiko weborrian musikarien fitxak gazteleraz daude, baita euskerazko atalean ere.\nSemaforokide bat, 14:36\nHorrelako salaketak egiteko, onena posta elektronikoz mezu bat bidaltzea da. Bidali mezua helbide honetara: euskararensemaforoa@gmail.com\nOso ona kanpaina, neska-mutilok!\nAnimo eta eutsi goiari, ta zorionak!\n"Haga su comentario" ezartzen dit hor gainean.\nEdo "Publicado por Tolosaldeko euskalgintza", eta "5 comentarios"...\nEuskaraz nola eginarazi bloga berari?.\nNik ere jakin nahiko nuke testutxo horiek euskaratzerik badagoen. Nork bere ordenagailutik egin behar du edo zuek egin dezakezue hori?\nEuskara mozorroturik (Maite Asensio)\n"Hitza azti": Euskararekin jolasean, ezkerretik eskubira eta eskubitik ezkerrera\nPatxi Lopezen euskara klaseak ez al dira garesti samarrak?\nOsakidetzaren telefono bidezko arreta sistema berrian euskara baztertzen dute


Amak trikitilari laukoteak kontzertua emango du irailean Ugaon | Geuria\nAmak trikitilari laukoteak kontzertua emango du irailean Ugaon\nAlaitz Telletxeak, Maixa Lizarribarrek, Amaia Orejak eta Kris Solanok osatzen dute Amak eta irailaren 12an Ugaon izango dira.\nAlaitz Telletxeak, Maixa Lizarribarrek, Amaia Orejak eta Kris Solanok osatzen dute Amak // Argazkia: amaktaldea.eus / Arri Studioa\nAmak musika taldeak kontzertua emango du Ugaon. Irailaren 12an izango da, herriko plazan. Baga Bigak eta taldeak berak eman dute Ugaoko kontzertuaren berri euren webguneetan. Oraindik zehaztu gabe dago zein ordutan izango den emanaldia.\nAlaitz Telletxeak, Maixa Lizarribarrek, Amaia Orejak eta Kris Solanok osatzen dute Amak taldea, eta aurten kaleratu dute euren lehen diskoa. Xabi Solano Maizak ekoitzi du eta Anttoni Recordsen grabatu zuten 2021ko martxoan.\nNortzuk dira Amak?\nBeti musika munduari lotutako lau emakumek osatzen dute Amak taldea:\nAlaitz Telletxea. ‘Alaitz eta Maider’ trikiti bikoteko kidea (1989-2004). Besteak beste, Euskal Herriko Trikitixa Elkarteko lehendakari izan zen 2006-2009 artean. Gaur egun, musika irakasle moduan ari da lanean.\nMaixa Lizarribar. ‘Maixa eta Ixiar’ taldeko kidea (1989-1999). 2002an bakarkako disko bat plazaratu zuen. 16 urterekin hasi zen trikitixa eta pandero irakasle bezala eta hala dihardu gaurdaino Loatzo Musika Eskolan eta Arrasateko Trikitixa Eskolan.\nAmaia Oreja. Ixiar Oreja bere ahizparekin batera txapelketetan aritu izan zen. Kristina Solanorekin batera ‘Kristina eta Amaia’ eta ‘M-n Ezten’ taldeetan ibili ziren.\nKristina Solano. Bihotz Forkada panderojolearekin hasi zen plazetan, baina Amaia Orejarekin jardun zen 10 urtez ‘Kristina eta Amaia’ eta ‘M-n Ezten’ taldeetan. 2004an Gaztea Maketa Lehiaketa irabazi zuen ‘K.S.’ bere taldearekin eta Fermin Muguruzaren ‘Kontrabanda Komunikazioa’ Tour-ean ere parte hartu zuen. Xabi Solanoren arreba da. ‘Esne Beltza’ taldearen eta bere anaiaren zenbait diskotan kolaboratu du ahotsa jarriz edo panderoarekin.\nSailkatuta: Amak, Kontzertua, Musika\nAtxiloturik ez Basauriko eraso homofobotik hilabetera


Larunbatean Txirrinkak zubietarren eta usurbildarren babesa jaso zuen | Usurbildarrak aurrera\n← Andatza Mendizaleen Taldeak ekainaren 12rako Lizarrusti-Ganbo-Larraitz mendi irteera antolatu du\nKongresu eta senaturako posta bidezko bozkaren inguruko informazioa →\nLarunbatean Txirrinkak zubietarren eta usurbildarren babesa jaso zuen\nPasa den larunbaterako Erraustegiaren Aurkako Usurbilgo Taldeak eta Zubieta Lantzen Erraustegiaren Aurkako Taldeak Txirrinkan parte hartzeko deia egina zuten. Zubietarrez eta usurbildarrez osatutko 30 lagunek, haur, gazte zein heldu, goizeko 11:00ak aldera Usurbilgo anbulatorioko hitzordura gerturatu ziren. Jarraian, Santuenetik Zubietara joan ziren eta ondoren Urbil merkatalgune ondoko bide gorrira, bertara iritsi behar baitzuen Donostia aldetik zetorren proiektu suntsitzaileen (tartean erraustegiaren) aurkako Txirrinka, txandakako bizikleta martxa, “Lurra zaindu, eredu soziala eraldatu! AHT eta proiektu txikitzaileak borrokatu!” lemapean.\nTxirrinka 12:30ak aldera iritsi zen eta segituan Urbil merkatalgunetik Txikierdira, eta handik, Aliriko zubitik barrena joan ziren txirrindulariak Zubietako errebote plaza ondora. Bertan zain zeuden zubietarrek ongietorria egin eta hamaiketakoa eskaini zieten txirrindulariei, fruta eta ura. Atsedenaldian, Zubietako Herri Batzarreko kide Fernando Iturraldek hartu zuen hitza, hondakinak ez, dirua eta gure osasuna erraustu nahi dituen proiektuaz aritzeko, erraustegiaz bereziki.\nErraustegiaz gain eremu horretan eraiki nahi dituzten kartzela eta industriagunea ere aipatu zituen: “Gure mendia, gure lurrak lapurtu zizkiguten. Dena suntsitu, txikitu zuten. Eskaera luzatzen diegu Donostiako Udalari eta Foru Aldundiari, Biodonostiak egin asmo dituen azterketa epidemiologikoen harira. Gure gaitzekin ez dugu nahi inork jolastea, inork dirurik egitea, ezta inork ere ikertzea nahi. Guk nahi duguna da gure osasuna mantentzea”.\nZubietatik gertu, Belartzako industriagunea handitzeko egiten ari diren lanak ere salatu zituen: “Keinu bat ere egin Belartzarekin borrokan dabiltzan añorgatarrei; industriagunea handitu nahi dute. Animoak eta borrokan jarrituko dugula guztiok”.\nTxirrinkaren lekukoa zubietarrei\nBertan, Txirrinkaren lekukoa jaso zuten zubietarrek, eta plazatik barrena Lasarte-Oriarako bidea hartu zuten eta bertako kaleetatik barrena ibili ziren Txirrinkan parte hartu zuten txirrindulariak.\nBideoa eta argazkiak: Noaua!


Kontzertua: WILLIS DRUMMOND — Kulturaz\nKontzertua: WILLIS DRUMMOND Willis Drummond taldeak bira akustikoa prestatu du bere azken lana aurkezteko. Soreasu Antzokian bi saio eskainiko ditu, 16:30tan eta 19:00tan. https://www.kulturaz.eus/agenda/kontzertua-willis-drummond https://www.kulturaz.eus/agenda/kontzertua-willis-drummond/@@download/image/willis drummond web.jpg\nWillis Drummond taldeak bira akustikoa prestatu du bere azken lana aurkezteko. Soreasu Antzokian bi saio eskainiko ditu, 16:30tan eta 19:00tan.\nNoiz 2020/12/19 19:00\n* 16:30etako saiorako sarrerak eskuragarri. 19:00etako saioko sarrerak agortuta daude.\nZugzwang: Mugitzeko beharra, eragiteko derrigorra, engaiatzeko gogoa.\nZugzwang diskoan sonoritate aberastasuna bilatu du Willis Drummond taldeak. Disko aberats eta erliebe handikoa gorpuzten saiatu dira. Hala, teklatuak, tronboia, saxoa edo gorpuzkera ezberdineko gitarrak entzun daitezke. Kantaeran ere ñabardurak dakartza. Tono aldaketa asko dago diskoan. Letra bakoitzak, doinu bakoitzak, aldarte bat iradokitzen du.\nArtisau eran ondutako diskoa da Zugzwang. Diskoaren sormen prozesua aurrekoengandik ezberdina izan da, bai konposaketaren aldetik bai kantak lantzeko moduari dagokionez ere. Johannes Buffekin ekoitzi dute diskoa. Johannes, Felixen anaia izateaz gain, estudioko eta zuzeneko soinu teknikari eta ekoizle experimentatua eta aitortua da bai kanpoan (Thurston Moore, Dalek, Enablers, Lee Ranaldo, The Drones…) baita Euskal Herrian ere ( Lumi, Joseba Irazoki & Lagunak, Orbel…).\nDiskoa Berako Atala estudioan grabatu zuten aurtengo udan Iñigo Irazoki taldearen zuzeneko soinu teknikariaren estudioan. Nahasketa lanak Johannesen Endnote estudioan egin zituzten, abuztuan.\nMasterizazioa John Golden ingeniariaren Golden Mastering ( Ventura, AEB ) estudiokoen esku utzi zuten, A ala B eta Tabula Rasa masterizatu zuten berberek. Oraingoan ere oso pozik daude lortutako emaitzarekin.


Galaxy Tab A7 Lite-ren hurrengo merkaturatzea baieztatuta dago Androidea\nIgnacio Sala | | Android gailuak, Samsung, Android tabletak\nJoan den irailean Samsung-ek abiarazi zuen Galaxy Tab A7, Koreako erraldoiaren tablet-sorta ekonomikoena. Duela egun batzuk argitaratu genuen bezala, Lite bertsio bat merkatura joateko aukera zurrumurrua zen, zurrumurrua zen Bluetooth SIG datu-basearen bidez baieztatu da.\nErakunde honen arabera, Bluetooth-a txertatzen duten modelo guztiak ziurtatzeaz arduratzen den SM-T225 modeloa da, Bluetooth 5.0 energia baxua txertatzen duen modeloa eta duela egun batzuk eztabaidatu genuen bezala, 8,7 hazbeteko pantaila, metalezko gorputza, lodiera murriztua eta soinu inguratzailea.\nGeekbench-en agertu ziren probetan, prozesadoreak ekipo hori nola kudeatuko duen erakusten da Helio P22T MediaTek-en eskutik 3 GB RAM-rekin lagunduta. FCCren (Estatu Batuak) arabera, izango duzu USB-C ataka eta entzungailuen hargunea. TÜV Rheinland-ek (Alemania) adierazi du bateria iritsiko dela 5.100 mAh eta 15 W arteko karga azkarra onartzen du.\nTableta berri honen merkaturatzea, merkatuan 7 hazbeteko Galaxy Tab A10.4-ren ahizpa txikia izatera iritsiko dena, Aurtengo ekainean aurreikusita dago eta merkatuan sartuko da Android 11rekin.\nLitekeena da denboran bat egitea Galaxy Tab S7 Lite merkaturatzearekin, Samsungek merkatuan merkaturatzeko asmoa duen beste ereduetako bat osatu Tab S7 barrutia. Eredu honek 12,4 hazbeteko pantaila izango luke eta 5G aldaera izango luke.\nGalaxy S7 Lite barruan aurkituko dugu Snapdragon 750G 4 GB RAM-rekin lagunduta. Eredu hau, Galaxy Tab A7 Lite bezala, merkatuan sartuko litzateke Android 11rekin eta, bere anaia zaharren antzera, 3 Android eguneratze eta 4 urteko segurtasun eguneratzeak jasoko ditu.\nArtikuluaren bide osoa: Androidea » Android gailuak » Galaxy Tab A7 Lite-ren hurrengo merkaturatzea baieztatuta dago\nProGamer_Z esan zuen\nXD aurrezteko denbora


Zientzia-Fernando Plazaola Muguruza | elinberri\nZientzia-Fernando Plazaola Muguruza\nLEMNISKATA: FERNANDO PLAZAOLA\nDatorren ostiralean, martxoaren 25ean, arratsaldeko 19:00etan, Beasaingo Igartza jauregian “Made in Goierri” zikloko azken hitzaldia izango dugu, Fernando Plazaolaren eskutik: “Fusioko energia aldaketa-klimatikoa eragozteko aproposa izango al da?” Energia denon ahotan dagoen honetan, Fernando Plazaola goierritarrak Iter…\nGEOLOGIA 1- FISIKA 1\nDuela 65 Milioi urte Lurra erasotu zuen meteoritoaren afera Fernando Plazaola Zientzia eta Teknologia Fakultatea (UPV/EHU) Sarrera “GEOLOGIA 1-FISIKA 0” artikuluan XX. mendean, eta bereziki mendearen lehen erdian fisikaren nagusitasuna ez zela arlo guztietara iritsi…\nLur planetaren adina Fernando Plazaola Zientzia eta Teknologia Fakultatea (UPV/EHU) Sarrera Artikulu honetan XX. mendeko, eta bereziki mendearen lehen erdiko fisikaren nagusitasuna, ez zela arlo guztietara heldu saiatuko naiz erakusten. Izan ere izenburuak dioen bezala…


Kotizazioak igotzeak langabezia eragingo du, Confebasken arabera - Ekonomiaren KZ\nKotizazioak igotzeak langabezia eragingo du, Confebasken arabera\nGehiegi batzuentzat eta gutxi besteentzat. Enpresen gizarte-kotizazioak igotzeko proposamenak, espero zen bezala, ez du harrera ona izan euskal patronalaren aldetik, baina musika ere ez zaio guztiz ondo iruditzen LABi, anbizio handiagoz jokatu behar dela uste baitu. Euskadiko sindikatu nagusiak, ELAk, bere aldetik, nahiago du letra zehatz-mehatz ezagutu eta aztertu arte itxaron, ministroen kontseiluan atzo onartutako neurria pentsioen iraunkortasunaren arazoaren konponbidearen zati gisa baloratu aurretik.\nGobernu zentralak Gizarte Segurantzako kotizazioak % 0,6 igoko ditu hamar urtez, eta sei hamarren gehigarri horiek pentsioen itsulapikora bideratuko ditu; izan ere, 2011n 66.800 milioi euro baino gehiago izatetik – Maximo historikoa – 2.133 milioi izatera igaro da denbora errekorrean. Langileak igoeraren % 0,2 hartuko luke bere gain, eta hilean lau euro inguru kobratzeari utziko lioke, erreferentzia gisa Estatuko batez besteko soldata hartuta. Hala ere, gainerako % 0,4 bere gain hartuko lukeen enpresarentzat, nomina zortzi euro garestituko litzateke hilean.\nNolanahi ere, zenbakiak altuagoak izango lirateke Euskadin, batez besteko soldata Estatu osokoa baino luzeagoa baita. Eta faktura, oro har, enpresa handientzat haziko da, horiek baitituzte soldata handienak.\nHorrenbestez, Eduardo Zubiarte Confebaskeko presidenteak atzo adierazi zuen enpresariek “zalantzak” dituztela horren inguruan. Euskadi Irratian egindako elkarrizketa batean Zubiaurrek azaldu zuenez, “Lanpostuaren kostua zenbat eta handiagoa izan, orduan eta eragozpen handiagoa izango da guztiok nahi dugun lana, enplegua eta suspertzea bultzatzeko”, kotizazioak igotzea “pizgarri bat baino gehiago, beste traba txiki bat izango baita”.\n“Kotizazio soziala enpleguaren kostuaren zati garrantzitsu bat da, heren bat gehiago edo gutxiago, eta lanpostuei zenbat eta zerga gehiago aplikatu, orduan eta zailtasun handiagoa izango da, lehiakortasun handiagoa eskatzen baitu, eta ez da errazteko eta suspertzeko neurri bat”, gaineratu zuen.\nAntzeko adierazpenak egin zituen Juan Ugarte SEA Empresas Alavesaseko idazkari nagusiak, eta Gizarte Segurantzako ministro José Luis Escrivaren proposamena “kezkagarritzat” jo zuen, “Ez baita albiste ona egungo ziurgabetasun ekonomikoarekin lan-kostuen flotazio-lerrora zuzenean doan edozein elementu planteatzea”.\nBestalde, LABeko idazkari nagusi Garbiñe Aranbururen ustez, Espainiako Gobernuaren planteamendua “ez da nahikoa” pentsio publiko duinak bermatzeko, baina “norabide onean joan daiteke”.\nAranburuk kotizazio sozialak igotzea eskatu zuen, kotizazioari mugak kenduz eta enpresak gehiago zergapetuz, eta proposatutako neurriak nahikoak ez badira, aurrekontuen eta fiskalitatearen bidez jardutea eskatu zuen, pentsio-sistemara egokitutako diru-sarrerak ziurtatzeko. Madrilen, CEOEko presidente Antonio Garamendi ere ekimenaren aurka agertu zen. “Ez da unerik egokiena”, azpimarratu zuen enpresaburuen ordezkariak Antena 3ko Espejo Público programan egindako elkarrizketan. “Guk ez dugu ezeren beto eskubiderik, baina ez gaituela konbentzitzen esateko eskubidea dugu”, azpimarratu zuen Garamendik. Era berean, kritikatu egin zuen Jaurlaritzaren proposamena “bat-batean” aurkeztu izana, 10 eguneko epean onartzeko helburuarekin. “Datuak eta mapa zehatza nahi ditugu”, aldarrikatu zuen patronaleko buruak, aztertuko dutela ziurtatu ondoren, baina “zaila” ikusten duela aurreratu zuen. CEOEko presidenteak azaldu zuenez, Espainiako gizarte-kotizazioak Europan baino ” % 30 garestiagoak dira”, eta horri “ekaitz perfektutzat” jo zuena gehitu behar zaio, energiaren prezioen igoeraren edo hornidura-kateko arazoen aurrean. “Enpresa txiki eta ertainentzat eta autonomoentzat mailukada bat izan daiteke”, ziurtatu zuen Garamendik.\n← Pandemiak 300.000 autonomo baino gehiago porrotera eraman ditu\nEusko Jaurlaritza, ondarearen gaineko zerga kentzearen aurka →\nPasaiako portua % 23,4 hazi da urrira arte\nOronako Next plataforma, Augsburgoko Interlift azokan


Biribilgunea eta pasabidea egingo ditu Foru Aldundiak Basarteko bidegurutzean - Urola Kostako Hitza : Urola Kostako Hitza\nErakundearen arabera, Basarteko bidegurutzean “arazo larriak” sortzen dira, eta horiek konpontzeko egingo dute biribilgunea: “Basarte poligonora sartzeko bidegurutzea Azpeitiko eta Azkoitiko udalerrien arteko mugan dago, eta T motako bidegurutze bat da. Sarbide hori, ordea, bihurgune baten barrualdetik hartzen da, eta bihurgune hori GI-631 errepideko bi lerro zuzenen artean dago. Aldi berean daudenez, alde batetik, bihurgunea, bidegurutzeari ikuspena kentzen diona, eta bestetik, errepideko bi lerro zuzenak, zirkulazio abiadura handia ahalbidetzen dutenak, egoera gatazkatsuak sortzen dira bidegurutzearen funtzionamenduan”. Egoera horien adibide gisa, honako hauek aipatu ditu Foru Aldundiak: “Alde batetik, istripuak, aipatutako industrialdera sartzeko eta handik irteteko maniobrak egiteko orduan. Bestetik, oinezkoentzako arriskua, aipatutako errepidea gurutzatzeko orduan, poligono aldeko espaloitik pasealekura joateko. Eta, azkenik, leku segururik ez egotea autobusak gelditzeko”. Arazo horiek ekiditea da gaur argitaratutako proiektuaren helburua.


Pedirkako basamortua - Wikipedia, entziklopedia askea.\n26°54′S 134°54′E / 26.9°S 134.9°E / -26.9; 134.926°54′S 134°54′E / 26.9°S 134.9°E / -26.9; 134.9\nPedirkako basamortua Australian dagoen basamortua da. Oodnadattatik ipar-mendebaldera 100 kilometrotara eta Coober Pedytik ipar-ekialdera 250 kilometrotara dago, Hego Australian. Iparraldean bere muga Deane mendian eta Witjira Parke Nazionalan dago. Ez da oso basamortu handia, 1250 km².\nPedirka basamortua Finke biolurraldeari dagokio. Hareak gorri-ilunak dira. Begetazioan Acacia aneura zuhaiska da nagusi. Basamortuan dauden dunak baxuak, higatuak dira, oso tarteka daude eta elkarren paralelo kokatzen dira.\nLurra ez da oso erakargarria artzainentzat; hala ere lurraldea pixkanaka garatzen ari da\nOrriaren azken aldaketa: 15 iraila 2020, 18:41.


Bisita gidatuak – UOJE\nUrdaibaiko arte eta musika ondarera aurreikusitako bisitak\nJaialdiaren helburua beti izan da organoaren mundua eta bere musika jendeari hurbiltzea. Hori dela eta, kontzertuen zikloaren barruan, bisita gidatuak antolatzen dira soinuzko artelan hauen funtzionamendua hurbilagotik ezagutzeko.\nInstrumentu bakoitzak ezaugarri ezberdinak ditu, bakarra bihurtzen duena, eta aurten, Benantzi Bilbaoren eskutik, Mundakako organo erromantikoa, Ibarrangeluko organoa (piano-arpa erregistro berezi eta ia bakarrarekin) eta Busturiako Axpeko Santa Maria Elizako organo barrokoa bisitatu ahal izango ditugu. Gainera, berrikuntza gisa, jaialdia, Mason & Hamlinen (Boston/Massachusetts. 1880-85) harmonium-a eta Salvador Bofillek 1743an eraikitako klabezin bat,(UOJE 2022ren kolaboratzailea izango den Bilboko Arte Sakratuaren Museoaren bilduman dagoena) bisitatzera irtengo da.\nBisita-egunak honako hauek izango dira:\nEleiz Museoa Bizkaia: uztailak 19, asteartea, 11:00etan.\nAxpe-Busturia: uztailak 20, asteazkena, 11:00etan. (haurrak bakarrik). edukiera mugatua\nAxpe-Busturia: abuztuak 2, asteartea, 11:00etan.\nMundaka: abuztuak 3, asteazkena, 19:00etan.\nIbarrangelu: abuztuak 4, osteguna, 11:00etan.\nErreserbatu zure plaza gure formularioaren bidez\nE-Posta * Idatzi zure e-posta helbidea. Edozein zalantza badugu hona idatziko dugu beraz idatzi benetako helbide bat\nZenbat persona? *\nZein toki bisitatu nahi duzu? *\nEleiz Museoa Bizkaia (Uztailak 19) Axpe-Busturiako organoa (umeak bakarrik) Axpe-Busturiako-organoa (Abuztuak 2) Mundakako organoa (Abuztuak 3) Ibarrangeluko organoa (Abuztuak 4)\nHarremanetarako galdetegi honetan emandako datuk, nire zalantza, iradokizun edo eskaerari erantzuteko baino ez direla erabiliko ulertzen dut. Ez zaizkie hirugarrenei lagako, ezta beste helburu batzuetarako erabiliko ere.


topic_facet:"Instalazioa elektrikoak eta automatismoak" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Sistema elektrikoak eta automatikoak (Modulua - LOE)" topic_facet:"Fabrikazio mekanikoko produkzioaren programazioa (Heziketa Zikloa - LOE). Goi maila"\nProposatutako gaia: Instalazioa elektrikoak eta automatismoak Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Sistema elektrikoak eta automatikoak (Modulua - LOE) Proposatutako gaia: Fabrikazio mekanikoko produkzioaren programazioa (Heziketa Zikloa - LOE). Goi maila\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) 1 Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Zaragueta, eskola irrizalea - Orio - Karkara.eus\nZaragueta, eskola irrizalea\nKarkara 2015-03-03 11:56\nOtsailaren 27an Irrizale Izendapen ekitaldia egin zen Albaola itsas-kultur faktorian eta Zaragueta Herri Eskolakoei Bizipoza Auzolan disko-liburua oparitu zieten.\nDuela lau urte ametsa egi bihurtu zen. Irrien Lagunak Kluba sortu zen, Pirritxek bikiak izan zituenean, Pupuren eta Loreren jaiotzarekin batera. Ez Disneylandia, ez Disney Channel edo tankerakoak: Irrilandia. Eman eta jaso egiten den kluba da, haurrentzat eta familientzat lan egitetik haurrekin eta familiekin lan egitera igaro dena, euskara eta irria oinarrian eta koloretako mundua eraikitzea ardatzean dituena, tristurak eta pozak partekatzen dituena. Zertarako? Irrien lagun izateko.\nHainbat dira Irrien Lagunak Kluba babesten dutenak, eta horiei beren eskerra adierazteko Irrizale Izendapen ekitaldia antolatu zuten otsailaren 27an. Guztira 65 udal, 116 ikastetxe eta 6 enpresa dira irrizaleak, tartean Zaragueta Herri Eskola.\nAlbaola itsas kultur faktorian, ametsen faktoria ere badenean, izan zen ekitaldia. Iaz, Irrizale izendapenen lehen edizioan, oroigarria eman zietenez Zaraguetakoei; aurten, Bizipoza Auzolan liburua oparitu zieten. Oparia Juanjo Zubizarreta eskolako zuzendariak jaso zuen.\nKasualitatez, egun berean eta ordu berean, Zaragueta Herri Eskolakoek Albaolara egin zuten bisita. Museoa bisitatu, eraikitzen ari diren itsasontzia ikusi eta Irrien Lagunak txokoan eskulanak egin zituzten. Izan ere, Albaola museoan beren tokitxoa izango du Irrien Lagunak Klubak.


Nafarroako Gazteriaren Institutuak 3.000 plaza eskainiko ditu udako jardueretarako - Gazteberri.eus\nNafarroako Gazteriaren Institutuak 3.000 plaza eskainiko ditu udako jardueretarako\nPublished15 ekaina, 2021\nNafarroako Gazteriaren Instituituak (NGI) programa eta jarduera sorta zabala eskainiko du uda honetan eta horri esker, 3.000 gaztek baino gehiagok aisialdirako eta denbora librerako eskaintza ezin hobea izango dute.\nGazteriaren Institutuak pasa den urtean, pandemiaren ondorioz, antolatu ziren egun bakarreko jarduera guztiak mantentzea erabaki du. Guztira, 1.000 plaza baino gehiago izango dira, egun bakarreko txangoak egiteko eta Nafarroako hainbat ingurune naturaletan jarduera ezberdinak egiteko: Allotzen den Nafarroako Bela Eskolan, bela, paddle-surf eta kayak praktikatu ahal izango da; multiabentura Baztanen (Beartzungo arroila, tirolinak, via ferrata…); egunpasa Iantziko Irrisarri Land Parkean edota baltsa pneumatikoan jatsiera eta ur-ginkana Irunberriko arroilan.\nPrograma gazte-elkarteen bidez garatuko da eta 14 eta 30 urte bitarteko gazteek bere kabuz parte hartu ahal izango dute 15 euren truke (gutxi gora behera jardueraren benetako kostuaren % 25). Programaren kostu osoa NGIk bere gain hartuko du: garraioa, jarduera eta beharrezkoa den ekipamendua.\nGazteentzako kanpaldiak eta auzolandegiak\nAurreko urtearekin alderatuta, berrikuntza nagusi bat dago: aire zabaleko kanpaldiak baimenduko dira eta gazteen boluntariotzako eremuak garatuko dira. Pasa den urtean, prebentzio neurriak betetzeko zailtasunaren aurrean, Nafarroako Gobernuak aire zabaleko kanpaldiak egiteko baimenak bertan behera utzi zituen. Era berean, beste Autonomia Erkidegoekin batera elkarlanean antolatzen diren auzolandegiak ere bertan behera utzi ziren. Aurten jarduera horiek berreskuratu dira, baina partehartzaileen kopuruak ezin izango du 60 baino handiagoa izan eta begirale/partehartzaile ratioak, berriz, 1/8 edo txikiagoa izan beharko du.\nAuzolandegien kasuan, eskaintzen diren plaza guztiak estatu mailakoak izango dira, hots, ez da atzerrira joateko aukerarik izango. Horrela, uztaila eta abuztua bitartean 6 auzolandegi izango dira eta horietan 150 plaza izango dira eskaintzan. Sei auzolandegi horietatik lau 18 urtetik gorako gazteentzat izango dira: Bargotako Monasterioan indusketa arkeologiko bi, ingurumena ardatz izango duen bat Bertizeko Jaurerrian, eta azken bat Eugin, nafar pirinioetako gotortutako mugako bunkerrak berreskuratzeko.\n15 eta 17 urte bitarteko adingabeentzako auzolandegiei dagokionez, bata Urbasan egingo da eta bestea, berriz, Lesakan.\nAurtengoa urte xacobeoa da eta, hori dela eta. NGIk Xacobeo Gazte izeneko programa prestatu du.\nEgun bizi dugun osasun egoerara egokituta, Nafarroako 30 gaztek Donejakue Bidea egiteko aukera izango dute ikuspuntu kultural batetik. Ibilbidea ekainaren 29tik eta uztailaren 10era bitartean egingo da. Orreaga izango da ibilbide horren abiapuntua eta etapak autobusez egindako ibilbideekin txandakatuko dira hainbat leku esanguratsutara bisitak egin ahal izateko. Modu horretan, lehen egunetan, nagusiki, Bidearen tokirik esanguratsuenetan eduki turistikoak eta kulturalak jorratuko dira. Jardueraren bigarren atal batean, berriz, xedea da Bidearen azken bost etapak egitea, Santiagoraino.\nPrevious ScapeKlima, klima-aldaketa geldiarazteko erronka gazteontzat\nNext Aurrera Fest jaialdiaren bigarren edizioak euskal artista edo konpainien 35 ikuskizun eskainiko ditu


okupazioa eta autogestioa: Epaiketarik ez!!Utzi Gazteria bakean!!\nEpaiketarik ez!!Utzi Gazteria bakean!!\nZallako Gazte Asanbladak, 2007ko abenduan etxe huts bati bizitza eman zion eta honen ondorioz, epaiketa baten aurrean dago, non hiru gazteren aurkako salaketa faltsuak egiten diren. Gainera, jabeen eskakizuna ekonomikoa besterik ez da eta dirutza handia nahi dute. Zein da benetako interesa? Lau urte luze pasa dira eta kontuan izanda prosezu honek herrian duen eragina, behingoz ezagutzen dugu epaiketaren data, Barakaldon, otsailaren 3an izango da, beraz zuen elkartasuna eskatzen dugu hurrengo hilabetearen buruan beteko diren ekintzetan.\nHau dela eta Z.G.A.k ekintza mordo batekin erantzun dio salaketari, hala nola hainbat arazo sozialen aurrean lan egiten zein beste kontu askotan ere, memoria pixka bat baino ez da egin behar. Aitzitik, kritika ugari jasotzen jarraitzen dugu, guk betidanik nahi izan dugun bakarra herri bat izan denean, herri bat non kultura eta aisialdia gazteek kudeatu dezakegun, gure ikuspuntu ekonomiko, politiko eta sozial kritikoarekin guztion onurako dena eraikitzeko aukera izan dezagun.\nBeste alde batetik, Z.G.A.k bere ekintzak gauzatu ahal izateko lokal bat eskatu zuen ,baina aurreko udal botereak kasurik ez zigun egin eta ahal zituen traba guztiak e zarri zizkigun, horrela sortu zen gaztetxea egoera honetan denbora asko egon ondoren. Jabearen baimena geneukalakoan. udal gobernu berriari bere posizionamendua eskatzen diogu prosezu honetan eta inputatuekiko solidaritatea euren inguruan esaten diren gezurrengatik. Gainera gazteok autogestionatzeko behar ditugun espazioen kontua aztertu behar dute, honelako arazo gehiago ez egoteko herrian.\nHau guztia esanda, herriko elkarte eta taldeen laguntza eskatzen dugu eta bereziki Zallako herriari, gure herriari, auzokideen elkartasuna eskatuz eta otsailaren 2an, arratsaldeko 20h egingo den manifestaziorako gonbidapena luzatuz, gainerako ekintzak ahaztu barik.


Oñatiko ikastetxeetan ikasi duten 77 gaztek unibertsitatera sartzeko azterketak izango dituzte bihartik aurrera — Berbia\nOñatiko ikastetxeetan ikasi duten 77 gaztek unibertsitatera sartzeko azterketak izango dituzte bihartik aurrera\nTxantxiku ikastola eta Zuazola-Larraña institutuek 32. epai mahaiari dagokion aretoan egingo dituzte eta Elkar Hezikoek berriz, 33. epai mahaiari dagokionean. Baina guztiak, esan bezala, Eibarko ingeniaritza eskolan.\nOñatitik-Eibarra joan-etorria egiteko, eta arratsaldean azterketarik ez badute eguerdian itzultzeko, autobusa antolatu da guztientzat. Izan ere, selektibitateko azterketak bihar eta etzi goiz eta arratsaldez eta ostiral goizean egingo baitira. Baina ikasle denek ez dituzte froga guztiak egin behar. Aurten, iaz moduan, komunak diren eta ondorioz derrigorrez egin behar diren hainbat ikasgai espezifiko moduan ere baloratuko baitira. Beraz, ikasle asko ez dira arratsaldetako azterketa espezifikoetara aurkeztuko. Arratsaldean azterketarik ez duten ikasle horientzat autobusa izango da eguerdian Oñatira itzultzeko. Herriko ikastetxeek propio antolatutako autobusak izango dira, esan bezala. Eibarra joateko Postetxe aurrealdeko geltokitik irtengo da autobusa: bihar, 7:45tan eta ostegun eta ostiralean berriz, 8:00tan. Eguerdikoa, 13.00tan irtengo da Eibartik.\nUnibertsitatera sartzeko ebaluazio proba egitera doazen oñatiarrak, 77 dira guztira: 39 Txantxiku ikastolakoak dira, 27 Elkar Hezikoak eta 11 Zuazola-Larraña institutukoak. Guztiek, bihar 8:45tarako dagokien aretoan egon beharko dute Nortasun Agiriarekin eta matrikula ordain agiriarekin.\nAurten ez da aparteko nobedaderik egon selektibitate azterketen inguruan eta iazko ez-jakintzaren ondotik zehaztu zen azterketa ereduaren parekoa izango da aurten ere. Horrek esanahi du, ikasle guztiek komunak dituzten eta derrigorrean egin beharko dituzten azterketak bost izango direla: euskara, ingelesa, gaztelera, historia eta matematika. Gainera, euskara edota ingelesa ikasgai espezifiko moduan ere baloratuko dira, lehen esan bezala. Horiezaz gain, ikasgai espezifikoei dagozkien azterketak ere egin ahal izango dira nota altxatzeko.\nEkaineko deialdira aurkezten diren gehiengo zabal batek proba gainditzen du. Iaz esaterako denek aprobatu zuten. Ea aurten ere beste horrenbeste esateko aukera dugun. Ekaineko lehen deialdiko azterketaldia gainditzen ez duenak, edo batxilergoko ikasgairen bat oraindik aprobatzeko duenak hurrengo aukera, uztailaren 4, 5 eta 6an izango du.


Baionako croises taldeak 100 urteko bidea egin du, abiatu zenean jarri zuten helburu berari eutsiz - GARA\nBaionako Croises taldeak 100 urte betetzen ditu aurten. Futbol taldea da klubeko nagusia, baina ez bakarra, soinketa eta mahai tenisa ere biltzen baititu Croisesek. Futbola nagusi izanik, eta Aviron ere hiriko taldea izanda, beti horren itzalpean aritu behar izan du, nahiz eta lana ongi egin izan duen beti, hasierako helburuei eutsiz.\nFutbol taldeak, gainera, sekulako balentria egin du aurten, Akitaniako Ohorezko Mailara igo baita. Inoiz aritu den mailarik gorenean aritu beharko du datorren denboraldian, eta, kontuan hartuta, Aviron azken hamarkadan arituko den mailarik apalenean arituko dela, bien artean maila bakar baten aldea egongo da datorren denboraldian. Estatu espainiarreko mailekin alderatuta egitura ezberdina du Frantziakoak; hala, Aviron Bigarren B eta Hirugarren Mailaren tarteko maila batean arituko da, eta Croises Hirugarren Mailaren pareko batean.\n«100 urte hauetan, Croises talde amateurra izan da, eta horrelaxe jarraituko du. Hau sentimendu bat da, gure harrobiko jendeari aukera eman nahi izan diogu beti, eta ez dugu ezertan aldatuko», esan zuen Jean Pierre Martinezek, taldeko presidente eta entrenatzaile izandakoak.\n«Akitaniako Lehen Mailan talde askok jokalariak kontratatuta zituzten. Gure atzetik geratu zen La Breede taldeak, esaterako, diru dezente ordaintzen zien jokalariei, eta guk batere ez», dio Pierre Penaltak, taldeko zuzendaritzako kideak. «Datorren denboraldian, gauzak are eta zailago izango ditugu; izan ere, hor dauden gainerako talde guztiek jokalariak kontratatuta izango dituzte, eta guk, berriz, erabat amateurrak izaten jarraituko dugu. Hurrengo denboraldirako zorro bat beteko dugu diruarekin, eta handik ordainduko ditugu jokalariei ateratako txartel hori eta gorrien isunak, eta hortik sobratzen bada, denboraldi amaieran bidaia bat egingo dugu», gaineratu du Penaltak.\nHori bai, Croisesek datorren urterako aldaketa txiki bat ere egingo du. «Azkenean badakigu non ibili behar dugun eta bi edo hiru jokalari ekarriko ditugu, baina beti gure baldintzak betetzen dituztenak, bestela ez», dio Penaltak. «Hau guztia ona da, azkenean jokalariek ez baitute gure taldean diruagatik jokatzen, baina tarteka arazo txikiak ere agertzen dira. Normalean oso arduratsuak dira gure jokalariak, baina norbait partida bezperan parrandara ateratzen bada, ezin diogu ezer esan, erabat amateurrak direlako. Soldata bat ordainduta, beste era batera izango litzateke, baina hori da gure lan egiteko era, eta oso harro gaude».\nDena dela, Jean Pierre Martinezek garbi dauka Croises ez dela lehen taldea bakarrik. «Guztira, 400 jokalari inguru izango ditugu. Helduen mailan hiru talde ditugu, eta hortik behera beste bederatzi ere bai, eta gainera futbol eskola. Guretzat harrobia oso garrantzitsua da, hortik heltzen baitira lehen taldera, eta ahalik eta ongien zaintzen ditugu», dio Jean Pierre Martinezek.\nEhun urteotan hiriko talde nagusiarekin, Avironekin, alegia, borrokatu behar izan dira haiek ere 100 urte pasa eta aurrera baitoaz. Halere, egun, inoiz baino harreman hobea omen dute. «Izan dira urte zailak, baina une honetan nahiko harreman ona dugu. Bakoitzak bere bidea egiten du, baina elkar kaltetu gabe», onartu du Penaltak. Beste talde boteretsua, Angeluko Genets da, eta kontuan izanik Angelu Baionarekin ia bat eginda dagoela, harekin ere borrokatu behar izaten dira. «Haiekin ere ez da harreman txarra, baina zailagoa da. Urtero gure gaztetxoak eramaten ditu, eta maiz guri ezer esan gabe, baina badakigu non gauden, eta zaila izango da aldatzea», azaldu du Penaltak.\nCroisesek azken urte hauetan gorakada handia izan du, eta une honetan Ipar Euskal Herriko hirugarren taldea bihurtu da, Avironen eta Genetsen atzetik. Amateurren artean lehenengoa izango da talde zuri-urdina, Saint Andre auzoko taldea ere zuriz eta urdinez janzten baita, Aviron bezala, nahiz eta urdin ilunagoa izan. «Amateurren artean gu gara lehen taldea Ipar Euskal Herrian, eta hori oso pozgarria da, eta bi handiak, Aviron eta Genets, maila batera bakarrik ditugu. Bide onetik goazen seinalea da hori», dio Jean Pierre Martinezek.\nEhun urte hauetan gorabehera asko izan dira, jende asko pasa da bertatik, baina urtea joan eta urtea etorri, bertan familia giro gozo hori nabarmendu da, eta taldea utzi eta beste talde batzuetan aritu ostean, asko dira berriro ere etxera itzuli nahi izaten dutenak. Une honetan, gainera, edozein gazterentzat ere oso erakargarria bihurtu da Baionako Croises taldean aritzea, jokatu behar duen maila ere oso ona baita.


New Ohiturak Policy! Manifest araua aldaketak Import & Export on! - China Longkou Fushi Enbalaketa\nPS Foam Elikadura Edukiontzi Produkzioaren Line\nPS Foam de la autoridad Estrusioa Line\nElikadura Edukiontzi Vacuum Machine konformazioa\nPS Foam birziklapena Machine\nHutsean osatuz Machine\nFS-YTA1100 / 1400 Robot Arm hutsean osatuz pilatzeko Machine mozketa\nFS-YTA100 / 1100 hutsean osatuz mozketa pilatzeko Machine\nFS-YTA600 / 1000 hutsean osatuz mozketa pilatzeko Machine\nFS-YT600 / 1000 hutsean osatuz mozketa egindako Machine\nPlastikozko hutsean osatuz Machine\nTray Machine seedling\nFoam Tray hutsean osatuz Machine\nEPE Estrusioa Line\nLH Foam de la autoridad Estrusioa Line\nLH Foam Kanalizazio / Rod Estrusioa Line\nLH Foam garbiak Estrusioa Line\nLH lagungarriak Machine\nEstrusioa Ijezteko Machine\nLH Foam de la autoridad Ijezteko Machine\nLH Foam de la autoridad Lotura Machine\nLH Foam birziklapena Machine\nLH Estrusioa Line\nFruta Prozesatzeko Machine\nFruta ordenatzeko Machine\nFruta garbiketa kalifikatu Machine Waxing\nNew Ohiturak Policy! Manifest araua aldaketak Import & Export on!\nTxina Ohiturak kaleratu du Agindua No.56 sarrerako manifestua arau hau da, ekainaren 1ean, 2018 an indarrean jartzeko doitzeko.\ndoikuntza batzuk irteerako aurrez manifestua on egiten dira, adibidez:\n1. bete eta zehatza zama informazio Txina Ohiturak aurkeztu behar elektronikoki 24 ordu lehenago kargatzeko taula ontzia bela-etorria / / bidez Txinako portuetan kanpo.\n2.Shipper en IFZ, shipper harremanetarako zenbakia, jasotzaileak bere enpresaren izena aurrez manifestua datu nagusi bezala egokitu dira derrigorrezko eremuak izan.\n3.All lading fakturak azpian Amerikako Estatu Batuetako izango manifestua deklaratu beharko dute erabat eta zehaztasunez. Txina Ohiturak negatiboak zerrenden kudeaketa ezarriko ditu deklaratu merkantzien gainean. Ohiturak erregulazio edozein in-adostasun ukatu egingo\nontzi-enpresa askok luzatutako erlazionatutako iragarkiak ere bai. Eta bezeroei beharrezkoak dira zehatzak eta osoak bidalketa argibideak emateko dokumentazio moztutako ordua baino lehen bidalketa enpresen webguneetan argitaratuko da.\nZer aldaketa egingo doikuntza honek ekarri?\ncargo penintsulako Txina inporta edo penintsulako Txina bidez transited bezala, zama-datuak manifestua osoa eta zehatza Txina Ohiturak bidali beharko da datu elektronikoen bidez bidalketa, ekainaren 1ean, 2018, 24 ordu lehenago.\nZer da osoa eta zehatza manifestua datuen esanahia?\nlading faktura pean cargos guztien izenak argi eta erabat manifestua deklaratu beharko dira, eta datuak manifestua berrien doikuntza egiteko elementuak hauek dira:\nigorlea du 1.USCC\n2.Phone igorlea kopurua\n3.Enterprise Kodea shipper du\njasotzaileak du 4.Name (edo idatzi egoera zehatzetan "ahal izateko")\n5.USCC jasotzaileak du (jasotzaileak bada "ahal izateko", eta gero USCC ez da beharrezkoa)\n6.Phone jasotzaileak kopurua (jasotzaileak bada "ahal izateko", eta gero jarri harremanetan informazioa ez da beharrezkoa)\nigorlea du 7.Name (edo idatzi egoera zehatzetan "ahal izateko")\n8.Enterprise Kodea jasotzaileak du\njakinaraziko alderdiaren 9.USCC behar da jasotzaileak bada "eskatzeko".\n10.Phone jakinaraziko party kopurua behar da jasotzaileak bada "ahal izateko"\nthe Manifest Fling urraketak zigortu egingo da?\nZigorra ordenantza dute Ohiturak ezarritako manifestua aurkezteko urraketei dagokienez. ordenantza izena da, izan zen jaulki eta eraginkorra izan zen 2004an "Implementation Herri Errepublika Txinako ohiturak du Zigorra Administrazio ordenantza".\nBa al du prozedura bezeroen informazio dibulgazioa eramango?\nmanifestua doikuntza berrien prozedura ez du bezeroen negozio sentikorra informazioa dibulgazioa eramango.\nSentiberak datuak elementu manifestua (jasotzaileak izenean ezik) gehitu ezin izango ontziko zama eramaile igorritako faktura ageri. manifestua ohiturak bidaliko da ondoren, ohiturak langileek merkataritza sekretuak eta sekretuak ohiturak lan garrantzitsuak babestu behar legea betez.\nEkainaren 1ean izkinan ingurukoa da, ordena ziur ondasun ohiturak bidez joan leunki, mesedez arreta manifestua berrien matrikula egiteko, eta ondasunak mantendu ari atxilotu batetik egin behar da!\nPost denbora: Uzt-12-2018\nMaiatzaren 1ean, 2011, Txina goratu Fo debekua ...\nbeso mekanikoa makina osatuz abantailak\nHelbidea: LANGAO Zona Industrial, Longkou hiria, Shandong probintzian, 265701, Txina\nFaxa: +86 535 8635389


Modelatze tekniketara hurbilketa | Ikastaro profesionalak | Ikasi | Cristóbal Balenciaga Museoa\n Ikastaro profesionalak\n Modelatze tekniketara hurbilketa\nModelatze tekniketara hurbilketa\nEskola magistralak jantziak sortzeko modelatze tekniketara hurbiltzeko aukera emango du.\nEreduak sortzeko eta patroiak egiteko moulage tekniketara hurbiltzeko aukera eskainiko du masterclassaren eduki teorikoak, eta eduki horren garapen praktikoak, berriz, prozesu horien metodo espezifikoak gauzatzeko helburua edukiko du. Parte hartzaileek ezagutza praktikoak berengana ditzaten, diseinu baten prozesu osoa egitea proposatuko da.\nIrakasleak: Miguel Elola Recondo eta Miguel Elola Zaragueta\nMiguel Elola Recondo donostiar jostunak, Cristóbal Balenciagaren dizipulu eta modaren alorreko izen handien kolaboratzailea izan denak –hala nola Pedro Rodríguezena–, izango du eskola magistrala emateko ardura, Miguel Elola Zaragüeta semearekin batera.\nMiguel Elola Recondok ibilbide luzea du jostun gisa. Hamahiru urtez baino gehiagoz Balcázar larru-dendaren diseinatzaile gisa jardun ondoren, bere atelierra sortu zuen Bartzelonako hiri zaharrean, eta Goi mailako Joskintzan aritu zen.\nMiguel Elola Zaragüetak, bestalde, Cristóbal Balenciaga eta Pedro Rodríguezen eragina jaso zuen, aitari esker. Aprendiz gisa hasi zen, 16 urte zituela, familiaren tailerrean, eta bertan jarraitzen du gaur egun. Guerrero eta Felicidad Duce eskoletan prestatu zen diseinatzaile eta patroi egile gisa; izen handiko etxeetan osatu zuen bere prestakuntza, hala nola Antonio Miró eta Santa Eulalia, eta, gerora, freelance jardun du Skin Selección, Infocsa eta abarretan.\nIrakaskuntzan dihardute biek, eta modelatze, patroigintza eta Goi Joskintzako eskolak ematen dituzte, besteak beste Felicidad Duce Diseinu eta Modako Goi Mailako Institutuan.\nParte-hartzaileak: Moda Diseinuko eta Patroigintzako eta Joskintzako ikasleak edo arlo horretako tituludunak, modako profesionalak, eta Goi-mailako Joskintzako tekniken inguruko ezagutzak jaso edo horretan sakondu nahi duten pertsona guztiak.\nBaldintzak: Parte-hartzaileek joskintza-teknikei buruzko erdi-mailako ezagutzak izan eta egiaztatu beharko dituzte.\nDatak: 2019ko azaroaren1e7tik 3ra.\nOrdutegia: Azaroak 1 ostirala, 15:00-20:00 Larunbata, Azaroak 2 igandea 10:00-14:00 / 15:00-20:00, Azaroak 3, igandea, 10:00-14:00\nInskripzioa: Inskripzioak irekita egongo dira eskola magistrala argitaratzen den egunetik hasi eta iralairen 26ra arte (azken hori barne). Interesdunek online dagoen inskripzio-formularioa bete beharko dute. Motibazio-gutuna aurkeztu behar da. Bertan, interesdunak jarduerarekin duen interesaren berri eman behar du, bai eta jardueraren edukiarekin duen lotura ere. Era berean, modaren esparruan duen trebakuntza eta esperientziaren berri eman behar du curriculum vitaean.\nParte-hartzaile kopurua: Gehienez ere, 20 parte-hartzaile izango dira. Eskatutako dokumentazioaren arabera, parte-hartzaileen lehenengo aukeraketa egingo da, eta urriaren 7tik aurrera adieraziko da zeintzuk diren esleitutako plazak.\nPrezioa: 170 euro. Prezioaren barruan, materialak ere badaude.\nLeku-kopuru mugatua. Ezinbestekoa da izena ematea.


Hemen zaude: Hasiera / Blogak / Ortozik / Azken erantzunak\nJabi on SALUD Y BIOCONSTRUCCIÓN I 2009/12/23\nDaukat susmoa etxia magnetikoki kutxatuta dago Ze egin daitake? Neurtu daiteke?\njune on Landareak logelan? 2011/04/24\nLIFI Serafin 2012/02/02\nOso ona. Eskerrik asko Asier.\nEz, ez, ez! zentral nuklearrik ez! Serafin Basauri 2011/03/23\nHezkuntza-sailaren jauntxokeria Serafin Basauri 2011/02/20\nAgurrak Oxford-tik Jon 2011/01/24\nAupa Asier Asko pozten naiz berriz blogean idazten ikustea. Laster bueltatzeko asmoa daukat Euskal Herrira eta espero zurekin kontaktuan jartzia. Besarkada handi bat nire partez.\nBesarkada beruak Leire Narbaiza 2011/01/24\nOso post politta, Asier! Gure gizartian ez dakagu besarkadak emoteko ohittura haundirik, eta penia da, ederrak diralako benetan. Penia da egoera konkretuetara baiño ez besarkatzia [...]\nkableatuak Asier Arregi 2009/09/15\nKaixo irakasle sagutxua, barkatu gaur arte erantzun ez izana, baina gaur konturatu naiz zure erantzunaz, blog honi kasu gutxi egin diot eta. Eskolatan mugikorrak debekatzea [...]\ngeobiologia-radiestesia Antonio 2009/03/20\nAsier,ya se que este no es el sitio adecuado pero es que no encuentro otra forma de contactar con gente que sepa de estos temas,quisiera [...]\netxearen azterketa Arregi 2009/03/20\nKaixo Begoñi: Pribatuan erantzungo dizut beste mezu baten lanari buruz...Lehen aldia da inork blog hau erabiltzen duela horrelako lan profesional bat eskatzeko. Ez da blogaren [...]\nErradiestesista Begoñi Irastortza 2009/03/20\nKaiso Asier: Kasualitatez iritsi naiz zure blog honetara. Aspaldian oso kezkatua nabil nere antsietate, wifia, erradiazio elektromagnetiko, eta antzeko gauzekin. Informatikoa den lagun batek esan [...]\nwifia eskoletan sagutxu 2009/09/15\nNik ez dakit hezkuntza munduan lan egin duzun, baina gela normal bat, 25 ikaslerekin, eta 25 ordenagailu txiki (portatiltxo) kableatuta mantentzea ezinezkoa ikusten dut, irakasle [...]\nerantzuna ortozik 2009/05/21\nPresidentziako funtzionario batek idatziz erantzun zuen ZP oso lanpetua zebilela eta gutuna Industria ministeritzara igorriko zutela...Hurrengo astean bi zientzialari (Ceferino Maestu eta blogean lehenago aipatutako [...]\nArgi ibili - ojo al partxe ramon 2008/12/16\nNire PGOUko azken aurkikuntza Arrajolako proiektoa da: 51000 m2 ¡ETXEAK EGITEKO¡, akabo ba¡, Eibarren ez dago Parke, zabalgune edo berdegune egiteko asmorik, portland, portland eta [...]\ndena elkar lotuta Asier 2008/12/16\nBai Ramon, gai hauek ezin dira bakarka hausnartu, bata bestearekin lotzen dira ezinbestean eta aipatzen ez diren asko falta dira, herri modeloa, bizigarritasun baldintzak eta [...]\nSUSPENTSO BAINO HIPOTEKA ramon 2008/12/16\nGai hau ezin da nere ustez bera bakarrik ausnartu sekulako lotura du ekologia II atalarekin. Behin mirillan herritar batek I.Arriolari Iñaki Porland deitu zion bere [...]\nBeste punttu batzu ramon 2008/11/09\nDatu interesgarriak hasieran daudenak. Orain Eibarko PGOUn biztanleriaren gutxitzearen arrazoi zenduenetakoa zera da ba etxeak garestiak direla eta gastejendeak ezin dittuztela erosi, eta kanpora joaten [...]\nEnergia kontsumoa eta herriaren planifikazioa Leire Narbaiza 2008/11/07\nHerri honetan gertazen dena haluzinantea da. Lau plaka fotoboltaiko jarriz, konpontzen da dena. Planik barik, etorkizunik gabe. Lehenengo pausuak ematen ez badira, zelan konpontu gure [...]\nChapeau Mikel Iturria 2008/07/28\nefektu termikoa Asier 2008/06/19\nMugikor bakoitzak 2 W inguruko emisio potentzia du. Lau edo bost batuta ere, efektu termikoa nabarmentzea zaila da. Aluminio paperez inguraturiko kutxa batean errezago... Baina [...]\neta faborez! Asier 2008/06/19\nBideoari buruz deigarria iruditu zaidala bakarrik esaten dut eta idatzitakoa ez doa bideo horren harira. Deitu egin dut eta etorri egin zara. Laster truko bariko [...]\nMesedez! Gari 2008/06/19\nJopelas Asier, hortan erori zara? Begira hemen: Dos campañas virales que pasaron por vídeos graciosetes de Youtube eta Desvelado el truco de las palomitas [...]\nAupa Iker Asier Arregi 2008/05/05\nEskerrik asko erantzunagaitik eta adierazten dizkidazun zentzuzko kontuegatik. Neurtutako puntuen planotxoa egina daukat eta hurrengo astean edo sartuko ditut eskematxo batzuk, gure baserria eta bere [...]\nInteresgarria iker 2008/05/05\nKaixo Asier, Duela zenbait hilabete etxe berrira etorri nintzen bizitzera eta 2007ko abenduko Aizu aldizkarian Felipe Unamunori buruzko artikuloa irakurri ostean letoizko barillak erosi eta [...]\nCravos Martxelino 2008/04/25\nGaur lelengoz entzun da Grandola Vila Morena Estaziño Kalian. Lehiotik baflia jarri dot bolumen politxan ta sikieran beko parteko jenderik entzungo zeban kotxe ta kamioien [...]\nArianneri ortozik doiana 2008/01/28\nBai, horixe berori egon giñan komentatzen, ze pozik jarri zenduen jendia! Zuendako be, zelako emoziñua! Negar malkuak ugari ziran Koliseuan, baiña irripar eder batekin lagunduta. [...]\nSaudadeaz Arianne 2008/01/28\nSaudade haiziak ekarri gontsuzen zuri, Asier, eta zorionez beste hainbati baitta. Negar malkoren batzuen moduan agertu zan saudadia Coliseuan domekan. Izen be, horixe da fadua, [...]\nesker aunitz ortozik doana 2008/01/21\nBa hori, muito obrigado. Informaziño ugari erabiltzen juat eta orden piskat komeni jatak, ez dakak errazoi faltarik. Gaiak nahastian jungo dira, baina batzuk edo batek [...]\nbat oier g 2008/01/21\nOin... informaziñua ordenau eta betetzen hasi. Iñokin diskutitzekotan, zer gauza ederragorik "Asier Arregin blogian hau ta hau agertzen da eta irakorri" esatia baiño? Eta ahal [...]\nongi etorri Asier 2008/01/21\nhamen irakurle bat! ongi etorri!\nOndo etorri! Leire Narbaiza 2008/01/21\nAnimau zara! Zorionak, mutil!Oso politta sarrerarako posta! Obrigada zeuri! Nik, behintzat jarraittuko detsut, ortozik edo zapatekin, baiña zure bloda irakorriko dot! Ondo etorri gure espazio [...]


Nor garen — Euskal Kultura\nHemen zaude: Hasiera → Nor gara\nEUSKALKULTURA.COM euskal diaspora eta kulturaz espezialdutako buletin eta webgunea da, Euskal Herriaren eta munduan barreiatutako euskal komunitateen arteko zubilana egitearren sortu eta garatua. Diasporan jaio edota bertan lotura sendoak dauzkan jende talde txiki batek abiarazitako ekimena da, ikusirik gero eta interkonektatuagoa eta globalizatuagoa den mundu honetan euskal kulturak behar dituela eskuratu bere tresna eta lanabes propioak bere buruaren berri normaltasunez emateko eta informazio eta komunikazio alorreko ahalegin horrek behar dituela bildu zazpi probintziak ezezik munduan zehar gure kultura eta identitatearen aterkipean lanean ari diren euskal komunitateak, eta Diasporako euskaldunek, amankomuneko euskal ondare, kultura eta erkidegoari egiten dizkioten ekarpenak.\nEUSKALKULTURA.COM ekimen independentea da eta, euskal diasporari buruzko komunikabide gisa, bere ezaugarriak eta engaiamendua bi alor horietan kokatzen du: kazetaritza alorreko produktu ahalik eta duinena egitean, batetik, eta euskal kultura eta diasporaren aldeko konpromisoan, bestetik. Ez dauka menpekotasunik inongo alderdi edo iritzi talderekin eta bere jardunean euskal kultura eta Diasporarekin zerikusia duten ekimenen berri ematen du bereizkeriarik gabe. Finantziabidea instituzioetatik lortzen saiatzen den dirulaguntzak ditu, eta publizitateagatik eskuratutako sarrerak. 2008ko ekainean hasia duen fase berrian, bigarrengo arlo horretako sarrerak areagotzen saiatzeko apustua egiten ari da, geroari eutsi ahal izateko.\nEkimenak ezinbesteko kazetari azpiegitura profesional minimoa dauka eta munduko euskal bazterretan euskalgintzan lanean diharduten kolaboratzaile bolondresak ditu oinarri, giltzarri eta zimentarri, proiektua benetan ahalbideratu eta gauzagarri egiten dutenak. Eurak gabe ezinezkoa litzateke. Ber denboran, lankide ari garen guztiok konpartitzen ditugun zerbitzu izpiritua eta ilusioa dira proiektuarekin aurrera segitzeko dugun akuilu dugun indar nagusia. Bidaia honetan --irakurle, harpidedun eta diasporakideekin batera-- oraintxe bertan laguntzaile ditugu baita ere Eusko Jaurlaritzako Kultura Saila, Gipuzkoako Foru Aldundia eta Udalbide erakundea.\nEsan, azkenik, ateak zabalik dauzkan ekimena dela EUSKALKULTURA.COM. Jende askoren ahaleginari esker kaleratzen da dagoeneko, eta jende askoren lanaren, ilusioen eta dedikazioaren berri eman du. Lankide izan nahi baduzu eta bizi zaren tokiko berriemaile bilakatu, edo publizitatea lortu nahi badiguzu, edo zure inguruan gure berri eman edo beste edozein gisara lagundu, jar zaitez gurekin harremanetan, euskal kultura eta diasporarekin engaiatutako hainbat jendek aurreratzen dugun proiektua baita honakoa eta zinez estimatuko baitugu zure laguntza.


Derediako fusilamentuak - Wikipedia, entziklopedia askea.\nFusilamenduei buruzko ilustrazioa.\n1834ko martxoaren 17a\nDerediako fusilamentuak edo Derediako sarraskia Lehen Karlistaldian Zumalakarregik zuzendutako armadak Barrundiko Deredia herrian (Araba) 118 gerra-preso (Gamarran errendituak) hiltzea izan zen.\n1833ko azaroan Zumalakarregik armada karlistaren agintaritza lortu zuenean, lau batailoietan antolaturiko 2.500 lagunek osaturiko gaizki hornituriko armada zuen.\nHori zela eta, armada liberalaren aurkako lehendabiziko erasoaldiek armak eta munizioak lortzea beste helbururik ez zuten. Horretarako Gasteiz erasotzea erabaki zuen, bertan aldekoak ere topatzeko asmotan. Joaquín de Osma jeneralaren agintepean zegoen Gasteizko goarnizioa infanteriazko 750 soldadu eta 136 zaldunez osatuta zegoen.\n1833ko abenduan liberalek Arabako zaindariak izeneko unitate militarra sortu zuten. Bere helburua herrialdeko herrietan ordena mantentzea zen karlistek sortutako aduanazainen lana oztopatuz. Zaindariak Gamarran, Gasteiztik iparralderantz 4 kilometrotara, kuarteleratuta zeuden.\n1834ko martxoaren 16an Nafarroatik atera eta egunsentia etorri zenerako Gasteiza ailegatu zen, bertan arabar batailoi karlistekin bat eginez. Zaindariak non zeuden jakin zuenean, bere 3.000 lagunetik zalditeria eskuadroi bat eta infanteria konpainia bi banatu eta Gamarra erasotzeko agindua eman zien.\nBesteek Gasteiz setiatzeari ekin zioten. Gasteizko hiriburuan omen zeuden aldekoak ez ziren agertu eta erasoak porrot egin zuen, erori asko izanik. Joaquin de Osmak egun hartan egindako parte ofizialean ofizial bat eta hiru soldadu galdu zituela karlistek "...berrogei hilotz erreboltari lurperatu..." zituzten bitartean esan zuen.\nFusilamentuak[aldatu | aldatu iturburu kodea]\nGamarran zeuden 200 zaindari inguruk gogor eutsi zuten, baina, komandante eta ofizialek ihes egin ondoren eta 30 erori inguru zituztenez, errenditu ziten, bere bizitzak errespetatuko zituztenaren promesaren truke. Karlistek presoak handik 25 kilometrotara ekialderantz dagoen Derediara eraman zituzten.\nNafarroara itzultzen ari zen Zumalakarregik iparraldetik Esparterok zuzendutako zutabe liberala hurbiltzen zitzaion jakin zuenean, zaindariak bildu eta fusilatu zitzaketen agindu zuen. Bruno Villarreal arabar komandante karlistak bere buruzagiari alferrik "...egin latz horrek sortuko dituen zoritxarreko ondorioak..." azaldu zizkion. Ormaiztegiarrak tinko eutsi zuen. Hala ere, Villarrealek, isilpean, ezagunak zituen zaindari bi gordetzea lortu zuen. Besteak erailak izan ziren. Jose Uranga jeneral karlistak honela azaldu zuen gertaera bere egunkarian: Hilak 17. Deredian geratu ginen, non 118 pesetero fusilatuak izan ziren."\n1834ko apirilaren 28an Zumalakarregik bere errepresaliak bidezkotzen zituen manifestua argitaratu zuen, eta hor honela azaltzen du Deredian gertatutakoa:\n« ...Gasteizko martxoaren 16ko ekintzan, zenbait ofizial eta soldadu preso hartu ondoren, tartean guk pesetero izenaz ezagutzen ditugun ehun eta hemezortzi, bai armada honetako lagunak bai ekintzan parte hartu zuten Arabakoarenak hainbeste oinazeaz nekaturik, erregea gure jaunak emandako dekretuak dioen bezala, errepresaliaren legea erabiltzeko agindua eman eta heriotza zigorra ezarri zieten, eta aipatutako arabarrek Deredia herrian gauzatu zuten. »\nBilbon britainiar kontsula zen John Francis Baconek Zumalakarregiren erabakia defendatu zuen, "gerra zibiletan eta iraultzetan, erabaki odoltsuak hartzen dituztenek begirune eta ospe handiena lortzen dute"lako.\nZaindariak gehienetan Burgosko probintzian eta Errioxan kontratatuak izan ziren. Hilketaren ondorioz, Espainiako Gobernuak bere ama eta emazteak ordainsaria eman zien, batez ere Leóngo apezpikua karlistekin bat egin ondoren elizbarrutia hartatik ateratako diruarekin. Probintzia bien aldizkari ofizialetan 1834 eta 1840 artean hainbat aldiz ordainsari hauen berri ematen zituzten, zaindari eta bere senideen izenak ezagutarazten dituztenak.\nGero, Zumalakarregik era honetako taktikak erabiltzen jarraitu zuen. Horrela Cenicero eta Alesbesen defendatzaileak elizetan babesa hartu eta gero, eliza biak erre zituen. Hurrengo urtean Lord Ellioten hitzarmena sinatu ondoren ez zituen berriro horrelako sarraskirik errepikatu.\n↑ Panorama Español. Crónica Contemporánea, II, Madril, 1842-1845, 41. orrialdea .\n↑ Panorama Español. Crónica Contemporánea, II, Madril, 1842-1845, 35. orrialdea .\n↑ a b Pirala, Antonio (1867-1871), Historia de la guerra carlista y de los partidos liberal y carlista, I, Madril, 289. orrialdea .\n↑ Uranga, Jose (1959), Diario de Guerra 1834-1838, Donostia, 18. orrialdea .\n↑ de Paula Madrazo, Francisco (1941), Historia militar y política de Zumalacárregui, Valladolid, 185. orrialdea .\n↑ Bacon, John Francis (1973), Historia de la revolución de las provincias vascongadas y Navarra, 1833-1837, Donostia, 168. orrialdea .\nOrriaren azken aldaketa: 26 urtarrila 2018, 00:43.